'BABY BUMP' KELIHATAN LAGI - PEMINAT UCAP TAHNIAH, YAKIN ELLY MAZLEIN KINI HAMIL

Penyanyi, pelakon dan pengacara Elly Mazlein sejak kebelakangan ini tular spekulasi mengenai dirinya sudah berbadan dua, namun tuan punya badan sehingga kini masih belum lagi mengesahkan perkara itu.

Hampir setahun mendirikan rumah tangga, ramai peminat mendoakan Elly Mazlein atau lebih mesra disapa Kak Lina Pom Pom, agar segera menimang cahaya mata.

Bagaimanapun, baru-baru ini tular lagi video perkongsian radio Suria FM di aplikasi TikTok apabila kelihatan lagi 'baby bump' pengacara program Muzikal Lawak Superstar 2 (MLS2) itu.

Klik untuk gambar besar

Lebih mengukuhkan khabar angin tersebut adalah perbualannya bersama penyampai radio DJ Lin yang seakan teruja selepas diberitahu sesuatu oleh Elly.

Ruangan komen video TikTok itu dihujani dengan ucapan tahniah daripada peminat yang begitu teruja melihat penampilan Elly. Malah, ada yang mengatakan mereka yakin bahawa Elly kini berbadan dua melihatkan daripada bentuk badan dan pergerakkannya.

Meskipun sudah menerima ucapan tahniah daripada peminat, namun Elly sendiri masih belum mengiyakan perkara tersebut. Apa pun sama-sama kita nantikan perkhabaran gembira itu.

www.myartis.com / Sumber: Ohmymedia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH NAK 2020 DAH TAPI BAJET DRAMA TV MASIH PUAKA... BAIK MENJAJA JE" - TONY EUSOFF

Menerusi laman Twitter, pelakon Tony Eusoff telah meluahkan rasa kesal terhadap tindakan produksi sebuah drama yang menawarkan harga tidak masuk akal kepadanya. Tony turut mendedahkan paparan skrin perbualan bersama wakil produksi drama yang mahukannya berlakon sebanyak 11 babak dalam masa dua hari: "Dah nak 2020 dah tapi bajet drama televisyen masih puaka," luahnya pada kapsyen foto terbabit.

Dalam perbualan tersebut, Tony meluahkan rasa tidak puas hati ditawarkan bajet sedemikian: "Itu bajet zaman Sultan Melaka ke apa. Kalau macam tu sila cuba tempat lainlah. Rendah daripada itu baik menjaja je," tulis Tony.

Biarpun tidak mendedahkan jumlah sebenar tawaran berlakon drama itu namun ada yang meneka bajet yang ditawarkan sekitar RM500 untuk dua hari. Perkongsian itu turut menarik perhatian peminatnya yang berasa tersinggung dengan nilai yang ditawarkan kepada pelakon filem 'Sepi' itu.

Klik untuk gambar besar

www.myartis.com / Sumber & foto: Astro Gempak & Instagram Tony Eusoff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITANYA PELBAGAI SOALAN TERMASUK MUSLIM GAY - INI JAWAB PUTERI BALQIS

Nama pelakon cilik Puteri Balqis sejak akhir-akhir ini menjadi hangat selepas penampilan terkininya menarik perhatian ramai. Ini kerana Balqis memuat naik foto menggayakan skirt pendek berserta stokin net panjang berwarna hitam dengan corak tengkorak.

Tidak hanya itu sahaja, malah Balqis atau mesra disapa sebagai Aqish yang sekian lama menyepi itu turut berkongsi beberapa entri di Insta Story sehingga mencuri perhatian netizen. Antaranya, pendapat Balqis mengenai Muslim yang meminati kaum sejenis.

Menurut pelakon berusia 14 tahun itu, ianya merupakan satu lagi bentuk kasih sayang dan Tuhan memahami pelbagai bentuk kasih sayang yang wujud.

"Tuhan itu dwibahasa, jadi Dia memahami pelbagai bentuk kasih sayang. Terlalu banyak kebencian disebarkan, kenapa nak halang cinta terakhir ini? Percaya pada Sang Pencipta, kalian wujud untuk berkasih sayang," jawabnya.

Klik untuk gambar besar

Sementara itu, menjawab persoalan netizen sama ada dia menyesal atau tidak kisah hidupnya disiarkan di program Bersamamu, Balqis kata tidak kerana dari situ dia mengenali siapa kawan, siapa lawan.

Dalam masa sama, Balqis dilihat juga ada menjawab persoalan netizen yang mahu mengetahui tentang keadaan kesihatannya. Balqis berkata dia masih dalam proses untuk sembuh namun sudah berhenti mengambil steroid dan ubat-ubatan.

Mengulas mengenai perkongsian di Instagram dengan penampilan diri yang seolah-olah misteri, 'dark' dan memperlihatkan bagai kehidupan penuh liku dan berduri, Aqish menafikannya. Sebaliknya, Aqish mengaku melalui hidup yang gembira dan ceria seperti remaja seusia.

"Sebenarnya, apa yang ditulis dan dipaparkan untuk IG semata-mata. Kadang-kala, apa yang saya kongsi di IG mewakili perasaan pengikut saya. Saya hanya ingin mereka tahu bahawa saya sentiasa bersama mereka. Saya amat menghargai sokongan mereka.

"Di luar, saya menjalani hidup sama seperti remaja lain. Saya gembira hidup bersama Mummy dan kawan-kawan. Mungkin tidak gemar mengikut 'trend' dan tidak suka memuat naik foto 'nakal' persis gadis lain, orang melabelkan hidup saya gelap," jelasnya.

Dalam berdepan persepsi itu, Aqish sebaliknya membangkitkan persoalan apakah tindakan berkongsi kepayahan hidup yang diterjemah melalui puisi menandakan dirinya bermasalah: "Apakah kerana saya tidak gemar bergelek di TikTok, saya dilabel tidak normal?" tuturnya.

Ditanya mengenai kesihatan dirinya, Aqish yang sering muntah darah sejak 2018, berkata dia masih perlu berulang-alik ke hospital untuk rawatan susulan.

"Penyakit saya belum pulih. Saya masih alami pendarahan. Saya perlu menjalani rawatan susulan tiga bulan sekali," katanya yang masih aktif menulis buku bersama ibunya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS - BEKAS ISTERI DAKWA ADI PUTRA PALSUKAN SIJIL NIKAH

Pelakon Datuk Adi Putra, 36, didakwa oleh bekas isteri keduanya, Norshahida Zolkifly, 34, pernah membuat sijil nikah palsu membabitkan diri mereka untuk urusan visa dan perniagaan di luar negara pada awal Januari lalu.

Berkaitan dengan perkara itu, Norshahida telah membuat dua laporan polis di Balai Polis Nilai pada 30 November lalu untuk tindakan lanjut kedutaan negara berkenaan dan Majlis Agama Islam Wilayah Persekutuan.

Menurut Norshahida, dia membuat laporan tersebut kerana bimbang jika namanya terpalit dalam sebarang urusan perniagaan yang melibatkan Adi Putra.

Beliau mendakwa, Adi Putra mengubah suai sijil nikah milik pelakon itu bersama bekas isteri pertamanya, Zuhaidah Yusof, 42, dengan meletakkan namanya (Norshahida) di dalam sijil nikah tersebut.

Klik untuk gambar besar

"Saya membuat laporan kerana tidak mahu ada sebarang kaitan dengan beliau dan bimbang jika visa itu disalah guna untuk tujuan lain," katanya.

Jelasnya, dia tidak membuat laporan polis sebelum Mahkamah Tinggi Syariah Kuala Lumpur memutuskan pernikahan mereka berdua tidak sah pada Julai lalu kerana bimbang berlaku pergolakan rumah tangga antara mereka berdua.

Sementara itu, Timbalan Ketua Polis Daerah Nilai, Deputi Superintenden Azrul Hisham Mohd. Shaffei ketika dihubungi, mengesahkan pihaknya menerima laporan tersebut dan siasatan sedang dijalankan.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUAMI SERINA TERIMA SIJIL PENGHARGAAN TUGAS CEMERLANG: "PROUD OF YOU DARLING..."

"Tahniah suamiku tersayang, terima sijil penghargaan tugas cemerlang! Di mana ada kejayaan seorang lelaki pasti ada wanita di belakangnya, iaitu Ibu dan isteri yang sentiasa mendoakan keselamatan serta kejayaan mereka.

"I will always support your work & proud of u Darling, bertugas menjaga keamanan, demi keselamatan rakyat, bakti pihak polis adalah perjuangan yang mulia," tulis pelakon dan personaliti TV, Serina Redzuawan yang menzahirkan perasaan syukur apabila suami kesayangan, Meor Mohammad Aidid menerima sijil penghargaan kerana kecemerlangannya dalam menjalankan tugas.

Serina yang juga anak perempuan kepada cef selebriti terkenal, Datuk Redzuawan Ismail atau Chef Wan telah berkongsikan berita gembira tersebut menerusi sebuah hantaran di akaun Instagram miliknya. Suaminya yang merupakan anggota polis itu menerima penghargaan tersebut kerana bertungkus-lumus menjaga keselamatan negara.

Klik untuk gambar besar

Dalam pada itu, Serina turut mengucapkan tahniah kepada semua anggota polis yang bertungkus-lumus menjafa keselamatan negara.

"Syabas kepada semua Anggota polis yg bekorban masa, bersengkang mata memastikan negara berdaulat kita ni aman damai," katanya.

Untuk makluman, Serina dan Aidid telah mendirikan rumah tangga pada 9 April yang lalu. Pelakon wanita itu turut mempunyai dua orang cahaya mata iaitu Tristan Tareef, 11, dan Isabella Saffiya yang kini berusia 10 tahun hasil daripada perkahwinannya yang terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 37 MINGGU - FAZURA TERIMA KEJUTAN HARI LAHIR YANG KE-37 & BABY SHOWER

"Yup, still very pregnant and here comes 37 weeks. A memorable night that I will cherish for a lifetime. Thank you to my husband @fattahaminz, my best friend @rizman.n and the rest of my beloved besties who took the time and all the effort to organize for me, a truly special surprise birthday celebration and baby shower.

"There were many super fun games, beautiful speeches by my besties, my loving husband singing his beautiful song "Kiriman Agung" for the first time that is dedicated to our soon-to-be-born baby and us just gathering together watching an emotional video of our memories together over the years compiled by @rizman.n himself.

"I can safely say that we’re all still quite emotional til now and that is proof of a beautiful, one-of-a-kind friendship. I am so grateful for each and everyone of you for being in my life. For always having my back and for loving me through the ups and downs of life.

Klik untuk gambar besar

"Thank you sahabats. (wish I could tag your names here but you know who you are :’) Love you guys so much. 💖," kata pelakon dan penyanyi Nur Fazura menerusi laman Instagram miliknya.

Untuk makluman, Fazura yang dilahirkan pada 27 September 1983 itu mendirikan rumah tangga bersama pelakon Fattah Amin pada 27 November 2017. Pasangan ini dijangka menimang cahaya mata pertama mereka pada Oktober ini.

www.myartis.com / Sumber & foto: Hlive & Instagram Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA RELA KAHWIN DUDA DARI SUAMI ORANG" - RUHAINIES

"Kalau saya ada teman lelaki pun, statusnya bukan suami orang. Saya tidak mahu ambil hak orang, tapi kalau berstatus duda saya boleh terima

"Bagaimanapun, orang itu bergelar duda bukanlah sebab bercerai kerana mahu berkahwin dengan saya. Maksud saya, sewaktu kenal itu memang sudah berstatus duda. Itu saya boleh pertimbangkan," kata Ruhainies yang tidak mahu menjadi perampas hak milik orang lain.

Ruhainies yang sebelum ini terpalit dengan kontroversi bersama suami Adira Suhaimi, Dato Seri Adnan Abu atau Dato Red baru-baru ini, menyatakan bahawa dia kini masih belum berpunya.

Tambahnya buat masa sekarang dia mahu memberi sepenuh perhatian kepada dunia lakonan.

Malah Ruhainies juga memberitahu bahawa jika dia sudah berpunya, perkara tersebut tidak akan disembunyikan daripada pengetahuan media.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - BABY TOMOK YANG TEMBAM

Gambar baby lelaki Tomok, 28, yang diberi nama Arrianshah Akid. Untuk info, isteri Tomok, Rahayu Abbas (Ayu), 32, melahirkan Arrianshah di Pusat perubatan Prince Court, Kuala Lumpur pada pukul 6.03 petang, Selasa lalu.

Arrianshah yang seberat 3.33 kilogram itu lahir tanpa sebarang masaalah.

Klik untuk imej besar...

"Alhamdulillah, semuanya selamat. Inilah detik paling gembira dalam hidup saya, apabila isteri dan anak saya sihat.

"Lebih bererti, saya diberi kesempatan untuk melihat proses bersalin sejak awal, serta diberi peluang untuk memotong sendiri tali pusat bayi itu. Ia pengalaman yang sangat bermakna," katanya kepada media.

Tahniah Tomok..!


LEPAS NABIL AHMAD, IG UMIE AIDA PULA DIGODAM

Baru-baru ini, pengacara dan pelawak Nabil Ahmad memaklumkan bahawa beliau telah membuka akaun sosial baru Instagram setelah akaun yang lama yang dikongsi bersama isterinya, Nazirah Ayub itu telah digodam oleh pihak yang tidak bertanggungjawab.

Terkini kejadian itu berulang lagi apabila Instagram Datin Paduka Umie Aida turut digodam juga. Maka dari itu, Umie Aida telah membuka akan yang baru dengan nama @umieaida9.

Ramai sudah artis dan selebriti kita yang mengalami hal yang sama dimana laman Instagram mereka digodam dan menyebabkan kehilangan ramai pengikut.

Kebanyakkan mereka ini menggunakan medium media sosial adalah untuk berhubung dengan peminat dan promosikan produk yang mereka jual. Tiba-tiba jumlah dan semua gambar di dalam akaun Instagram mereka hilang dan dipadam.

Kami harap mereka bertabah atas ujian ini.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SITI NORDIANA: "RAYYAN IKUT PERANGAI ARWAH ABAH RAYYAN... SAMBAL KEGEMARAN, TAK SUKA BAWANG... KALAU GELAK SEBIJI"

Menerusi sebuah video terbaru yang dimuat naik di saluran YouTube, penyanyi dan pelakon Siti Nordiana sedang menikmati juadah kegemaran anaknya, Muhammad Rayyan Nakhaie sambil menonton drama lakonan bekas suaminya, Allahyarham Mohd Faizal Yusup.

Dalam video tersebut, Siti Nordiana atau mesra disapa dengan panggilan Nana berkata, anak lelakinya itu mewarisi perangai arwah bapanya apabila sama-sama tidak suka bawang dan sambal merupakan kegemaran mereka berdua.

"Sebenarnya Rayyan, Rayyan ikut perangai abah Rayyan. Dulu, opah yang ajar mama resipi ini. Abah Rayyan tak boleh masak (makanan) yang ada bawang. Nana kena 'blender' (kisar)' dia cakap. Jadi, mama pun 'blender' lah. Ini juga adalah sambal kegemaran abah Rayyan, turun ke anaknya ya. Jadi, sebab itulah Rayyan tak suka bawang sebab Rayyan mewarisi daripada Abah," katanya.

Klik untuk gambar besar

Tambah Nana, Rayyan juga mewarisi ekspresi ketawa arwah Faizal: "Eh ada lagi. Kalau ada abah gelak, sebiji macam Rayyan. Kalau Rayyan gelak, sebiji macam dia, mata tak nampak. Kalau Rayyan kurus, macam itulah Rayyan. Rayyan kan nak diet," ujarnya.

Dalam video berdurasi lebih 7 minit itu juga, Nana turut berkongsi kepada Rayyan mengenai kehebatan Faizal sebagai pelakon: "Rayyan jangan lupa baca Al-Fatihah selalu dekat abah tahu. Dia sayang gila kat Rayyan, tahu? Abah Rayyan dulu popular. Lakonan dia tiptop, 'power'," tuturnya.

Untuk makluman, Faizal meninggal dunia pada 1 Januari 2011 di usia 33 tahun selepas diserang masalah jantung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAARI AMRI : "CARA DIA (HATTAN) CAKAP TU MEMANG BRUTAL.. DIA PERNAH PERGI HAJI, ADA GELARAN DATUK... JANGAN FIKIR DIA TU 'STAR'..."

Isu Datuk Hattan 'sekolahkan' penyampai berita ketika siaran langsung baru-baru ini, turut mendapat perhatian komposer dan penulis lirik, Saari Amri yang tidak setuju dengan tindakan penyanyi itu.

Kata komposer itu, Hattan sepatutnya lebih menjaga percakapan apatah lagi sudah tunaikan Haji dan juga mempunyai gelaran Datuk. Ulas Saari lagi, Hattan sememangnya mempunyai karakter tidak bertapis dan itu sememangnya cara penyanyi itu.

"Cara dia cakap tu memang brutal.. dia pernah pergi haji, ada gelaran Datuk. Sepatutnya kawal sikit cara percakapan tu. Jangan fikir dia tu 'star', cakap ikut sedap mulut je. Saya sudah lama kenal Hattan dan tahu bagaimana karakternya... mulutnya memang 'laser' dan tidak bertapis.

"Pada saya, itu cara dia. Tapi kalau kita jenis berfikir dan matang, cakap tu sepatutnya sopan sikitlah. Bagi saya dia tak perlu minta maaf sebab itu memang gaya dia, lagipun kalau dia buat permohonan maaf kejantanannya akan tercabar... jadi lebih baik diam sahaja. Secara peribadi dia (Hattan) memang seorang yang susah nak minta maaf," ujarnya.

Klik untuk gambar besar

Dalam pada itu, Saari berkata, dia tidak berkecil hati apabila disangka sudah meninggal dunia oleh penyampai berita itu dalam temu bual berkenaan.

"Apabila pembaca berita itu menyebut nama saya, terkejut juga tapi tak sangka masih ada orang ingat saya lagi. Tiada masalah atau terguris hati walaupun nama saya tersalah sebut oleh pembaca berita itu yang menganggap saya sudah tiada. Saya rasa bangga pula sebab sekurang-kurangnya ada yang mengenali Saari Amri," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY TERTEKAN PANGGILAN TANPA HENTI, ORANG DESAK MINTA BANTUAN

"Kepada yang minta bantuan, sehari limit 30 orang saja kita boleh berikan. Kalau ada yang membantu boleh beri ke 50 orang. Kita pun ada kerja lain, janganlah mendesak," kata pelakon Abby Abadi yang mengakui tertekan apabila didesak oleh individu yang meminta bantuan kewangan daripadanya.

Menurut Abby, dia terpaksa menghadkan sumbangan kepada 30 orang sahaja sehari dan ia bergantung kepada dana yang terkumpul. Abby berkongsi perkara tersebut di akaun Instagram miliknya.

Dalam masa yang sama Abby berharap agar individu yang meminta bantuan bersabar dan tidak menghubunginya beberapa kali kerana dia sendiri mempunyai urusan kerja lain yang perlu diselesaikan.

Klik untuk gambar besar

"Tak perlu video call dan DM (mesej peribadi Instagram) tak henti-henti. Pening tau, naik darah tinggi saya. Yeke tiada bantuan langsung dan mengharap saya saja? Ramai je yang menghulur bantuankan? Jimat-jimat ya, tak terkejar saya nak bantu semua," tuturnya lagi.

Terdahulu, Abby sedang mengumpul dana Wallet Kasih PKP (Perintah Kawalan Pergerakan) untuk membantu keluarga terutamanya yang terjejas  ketika pandemik Covid-19.

www.myartis.com / Sumber & foto: Astro Gempak & Instagram Abby Abady

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'KOMEN MANJA' - NETIZEN SPEKULASI ANDI BERNADEE & FATIN AFEFFA 'JALIN CINTA'

Menerusi kemas kini terbaharu Instagram, penyanyi yang juga peserta program 'Big Stage' iaitu Andi Bernadee telah memuatnaik entri seolah-olah memberikan bayangan sedang mengikat janji dengan seseorang.

"Bebi, janji kita apa bebi?" tulis penyanyi yang popular menerusi lagu 'Satu Peluang' itu.

Bukan sekadar entri biasa apabila pelakon dan penyanyi Fatin Afeefa turut membalas kapsyen terbabit dengan komen yang mencurigakan: "Ingat! Janji kita... Selamanya".

Klik untuk gambar besar

Malah, pasangan itu saling berbalas komen antara satu sama lain: "Kenapa lambat reply? You keluar dengan perempuan mana?" tulis Afeefa - "I dont text and drive, so yeah I park kereta kejap kat tepi jalan semata benda ni," balas Andi.

Manakala, Andi juga tidak melepaskan peluang untuk meninggalkan komen hampir di semua foto terbaharu Afeefa.

Saling berbalas komen manja di laman Instagram, netizen mula membuat spekulasi Fatin dan Andi sedang menjalinkan hubungan istimewa.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENAL SEJAK BANGKU SEKOLAH - ISMAIL IZZANI ENGGAN SOROK KISAH CINTANYA DENGAN SHALMA ELIANA

Penyanyi dan pelakon Ismail Izzani tidak menjadi alasan bercinta pada usia muda untuk merahsiakan hubungan cintanya. Bagi pelantun single 'Ada Cara' itu, hubungannya bersama penyanyi baharu, Shalma Eliana bukan suatu perkara yang salah hingga perlu disembunyikan.

Ismail Izzani atau nama penuhnya, Ismail Izzani Zainal Nazeri berkata, keterbukaan dalam laman sosial bukan perkara yang salah, memandangkan keluarga sudah sedia maklum akan perhubungannya.

"Apabila terbuka, kami dapat berkongsi lebih banyak dan apa yang dikongsikan di laman sosial bukan benda buruk. Saya tahu ia tetap ada sisi negatif dan positif, mengikut cara seseorang memandang sebab pandangan setiap orang berbeza.

Klik untuk gambar besar

"Sesetengah orang positif akan nampak kami saling memberikan motivasi antara satu sama lain, apatah lagi kami dalam industri yang sama.

"Memandangkan Shalma masih baru dalam industri dan dia pun sedang membina nama, jadi kami lebih banyak berkongsi soal kerjaya. Malah, kami sentiasa mengingatkan diri perlu fokus pada diri dan kerjaya dahulu," ujar penyanyi yang popular dengan lagu 'Nyawa' ini.

Sehubungan itu, Ismail berkata, mereka saling menyokong antara satu sama lain dan menjadi tulang belakang. Perkenalan pasangan itu bermula sejak berada di tingkatan 2 dan mulai rapat apabila Shalma memilih lagu Ismail, Sabar sebagai lagu 'cover' pertamanya yang dimuat naik di laman YouTube.

"Awalnya, saya ingatkan Shalma seorang yang bercita rasa tinggi. Waktu kami di tingkatan 3, saya pernah keluar dengannya bersama rakan lain dengan hanya berbekalkan RM20 dalam poket. Saya tiada keyakinan nak bercakap dengannya ketika itu.

"Bagaimanapun, Shalma ada menghantar mesej langsung (DM) pada 2018. Dia memberitahu lagu 'cover' pertamanya adalah lagu saya, 'Sabar'. Saya teruja sebab daripada tingkatan 2 saya memerhatikannya.

"Dari situlah, kami mulai berhubungan dan apabila bertemu. Saya terkejut kerana Shalma seorang yang ringkas. Keperibadiannya juga bersahaja, itulah yang membuatkan saya tertarik," dedah anak kepada penyanyi era 1990-an, Datin Suliza Salam.

www.myartis.com / Sumber & foto: Berita Harian, Instagram Ismail Izzani & Shalma Eliana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK DIGAM, CUMA BEREHAT" - TASHA SHILLA

Baru-baru ini, ada dakwaan yang mengatakan kini Tasha Shilla sudah pun digam semua stesen televisyen kerana kontorversi yang melanda. Namun pelakon ini bagaimanapun menafikan perkara tersebut.

"Berita itu (disenarai hitam) tidak benar sama sekali. Saya memang sengaja mahu berehat memandangkan sejak hampir lapan tahun lalu, saya sudah terlalu kuat bekerja.

"Buat masa ini, saya belum menerima sebarang tawaran dan saya hanya akan mengumumkan apabila semuanya sudah disahkan," ujar Tasha dipetik sebagai berkata.

Klik gambar untuk size besar

Dalam pada itu, Tasha berkata dia tidak menjadikan kontroversi yang tercetus membabitkan dirinya sendiri sejak kebelakangan ini membuatkan dirinya lemah untuk terus berdaya saing di dalam industri hiburan.

"Apa sahaja yang berlaku kepada saya sejak kebelakangan ini bukanlah untuk menjadikan saya lemah sebaliknya ia memberikan saya suntikan baharu untuk lebih bersemangat dan tabah untuk terus menjalani kehidupan ini," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DALAM USIA 62 - WAN MAIMUNAH 'TERINGIN' KAHWIN LAGI

Meskipun perkahwinan sebelum ini hancur di tengah jalan, namun pelakon veteran Wan Maimunah, 62, mengakui yang dia masih tidak serik untuk terus mencari jodoh yang sesuai dalam usia emasnya.

Artikel terdahulu:

PERKAHWINAN 'EMAS' - WAN MAIMUNAH SELAMAT NIKAH
SAH BERCERAI - WAN MAIMUNAH & MAKPOL BERPISAH SEJAK APRIL

"Saya bersedia mendirikan rumah tangga sekali lagi sekiranya dipertemukan dengan lelaki sesuai," ujarnya dipetik sebagai berkata.

Mak Wan atau nama sebenarnya Wan Maimunah Abdul Aziz tanpa berselindung juga mengakui yang dia memang memerlukan teman hidup. Dengan adanya suami, katanya adalah seseorang akan menemaninya terutama ketika sakit termasuk menjadi imamnya.

Saat bahagia Mak Wan dan Makpol

Untuk info, Mak Wan sebelum ini (13 Disember 2013) pernah berkahwin dengan Makpol Saimon, 55, pengusaha kedai makan Kacang Pol, yang 7 tahun lebih muda daripadanya tanpa sebarang mas kahwin berbentuk wang ringgit... tetapi hanya 'bimbingan ke jalan diredai Allah'.

Bagaimanapun, mereka akhirnya bercerai pada April 2015 setelah tidak sehaluan lagi.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"MUNGKIN 20 PERATUS TAK SUKA SAYA" - FATHIA SYUKUR PELUANG KEDUA BERLAKON, ENGGAN FIKIR 'HATERS'

"Alhamdulillah... selepas hampir dua tahun saya diberikan peluang dan rezeki untuk berlakon semula. Walaupun dah lama tak masuk set penggambaran tapi perasaan kekok tak ada. Mungkin sebab saya dah kenal semua kru produksi dan barisan pelakon pun sangat best.

"Saya nak perbaiki lakonan supaya jadi lebih baik," demikian kata pelakon dan penyanyi Fathia Latiff yang meluahkan rasa syukur apabila diberi peluang untuk berlakon semula selepas mengumumkan dirinya sudah kembali berhijab.

Biarpun hampir dua tahun tidak memasuki set penggambaran, Fathia atau nama sebenarnya Nur Fathia Abdul Latiff, 33, berkata dia tidak berasa kekok bekerjasama dengan kru produksi dan barisan pelakon drama 'Dayang Senandung'.

Klik untuk gambar besar
Malah, Fathia turut memuji dua pelakon utama drama kontroversi tersebut iaitu Wani Kayrie dan Scha Elinnea yang mempunyai bakat besar dalam dunia lakonan: "Saya tak sangka pelakon baru seperti Wanie dan Scha berbakat besar dalam dunia lakonan. Lakonan mereka lagi bagus daripada saya yang dah bertahun-tahun dalam bidang itu," ujar  Fathia.

Sebelum ini, pelakon telefilem 'Kipas Belum Mati' itu berkongsi keterujaannya dapat menjalani penggambaran bersama kru produksi dan barisan pelakon drama terbitan Zeel Production Sdn Bhd itu di laman sosial miliknya.

Pengumuman Fathia sudah kembali berhijab pada Jun lalu mendapat penerimaan yang baik daripada peminat, dia turut memadam semua foto tidak memakai tudung di akaun Instagram miliknya.  Dalam pada itu, penyanyi lagu 'Jika Aku Tahu' ini memberitahu dia enggan memikirkan tanggapan buruk netizen memandangkan masih ramai lagi peminat yang menghargai dirinya.

Menurut Fathia, dia menganggap semua yang terjadi sebelum ini hanya kisah silam dan kini mahu memberi tumpuan kepada kehidupannya di masa hadapan: "Saya memang bersyukur dengan penerimaan yang sangat baik daripada peminat. Bagi saya, mungkin hanya 20 peratus sahaja orang yang tidak menyukai saya. Jadi, buat apa saya fokus perkara yang negatif.

"Lebih baik saya hargai dan fokus kepada orang yang memberi kata-kata positif. Perkara yang terjadi sebelum ini sudah pun berlalu. Saya tidak mahu pandang ke belakang dan apa yang penting adalah kehidupan saya di masa hadapan. Sekarang ini pun, saya lebih fokus kepada perniagaan menjual tudung. Saya mahu teruskan legasi keluarga yang sememangnya sudah lama dalam dunia perniagaaan," ujarnya.

Pada tahun lalu, pelakon drama 'Ariana Rose' ini pernah mencetuskan kontroversi dan menerima kecaman selepas membuat keputusan untuk membuka tudung. Penampilan Fathia mengayakan pakaian yang menjolok mata dengan berambut pendek ketika sambutan ulang tahun kelahiranya pada September tahun lalu turut mengundang kecaman.

www.myartis.com / Sumber & foto: mStar & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMAIN BASS KUMPULAN MASSA KEMBALI KE RAHMATULLAH

"Arwah sudah lama sakit. Saya diberitahu arwah dikejarkan ke hospital kerana mengadu tidak tahan dengan sakit perut yang memulas, pagi tadi.

"Adik arwah, Toyee yang juga anggota Masa memberitahu doktor tidak dapat meneruskan pembedahan kerana tekanan darah dan jantungnya terlalu lemah.

"Jika diteruskan risikonya terlalu tinggi," kata vokalis Massa, Zack, yang mengesahkan pemain bass kumpulan era 1980-an, Massa, Madi, telah menghembuskan nafas terakhir di Hospital Tengku Ampuan Afzan, Kuantan, Pahang, jam 6.15 petang semalam.

Untuk info, Allahyarham Madi ketika zaman kegemilangannya popular dengan lagu 'Patahnya Sayap Malam' pada era 80-han. Apa yang menyedihkan, arwah tidak sempat menyambut ulang tahun kelahiran yang ke-56, hari ini.

Sebelum ini, bekas vokalis Massa, Zul dan pemain gitar utama, Lan, juga telah meninggal dunia.

"Allah lebih menyayanginya. Kami redha pemergiannya.

Klik untuk gambar  besar

"Arwah pernah berkahwin, tetapi bercerai dan tidak dikurniakan anak. Arwah tinggal di rumah bujang bersama adiknya di Taman Sepakat, Kuantan.

"Dia jugalah pencipta lagu Persandingan Abadi dendangan kumpulan Massa," ujar Zack lagi dipetik sebagai berkata.

Difahamkan, jenazah Allahyarham Madi telah dikebumikan di Tanah Perkuburan Bukit Rangin, Kuantan, malam semalam.

www.myartis.com / Sumber: BH

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FFM28: 'MUNAFIK' FILEM TERBAIK NASIONAL & 'JAGAT' FILEM TERBAIK MALAYSIA

Festival Filem Malaysia ke-28 (FFM28) yang diadakan di Planery Hall, Pusat Konvensyen Kuala Lumpur (KLCC) telah melabuhkan tirainya malam semalam apabila filem 'Munafik' arahan Syamsul Yusof diangkat sebagai 'Filem Terbaik Nasional'.

Selain anugerah utama tersebut, filem 'Munafik' turut meraih empat anugerah lain iaitu 'Pengarah Filem Terbaik' (Syamsul Yusof), 'Penyunting Terbaik' (Syamsul Yusof), 'Pelakon Wanita Terbaik' yang dimenangi Nabila Huda dan 'Penataan Bunyi Terbaik' (Imaginex Studios) yang diperolehnya pada malam perasmian yang berlangsung pada Khamis lalu.

Kemenangan itu menewaskan saingan terdekatnya iaitu filem 'Mat Moto' dan membolehkan 'Munafik' membawa pulang trofi FFM28.

Manakala, filem Tamil 'Jagat' meraih anugerah Filem Terbaik Malaysia menewaskan sembilan filem lain termasuk 'Ola Bola', 'Munafik' dan 'The Kid From The Big Apple'.

Jagat turut memenangi Pengarah Baharu Terbaik menerusi Shanjhey Kumar Perumal.

Sementara itu, 'Mat Moto' pula berjaya merangkul sebanyak tiga anugerah iaitu 'Pelakon Lelaki Terbaik' yang dimenangi oleh Pekin Ibrahim, 'Cerita Asal Terbaik' dan 'Pelakon Baharu Wanita Terbaik' menerusi Felisha Crossley.

Para pemenang menerima sebuah trofi yang terdapat kepingan emas 916.

FFM28 turut menyampaikan anugerah khas iaitu 'Anugerah Karyawan Sepanjang Zaman' kepada Deddy M Borhan.

Selain itu, 'Anugerah Khas Juri' diberikan khas kepada tiga buah filem iaitu 'Ola Bola', 'Polis Evo' dan 'The Kid From The Big Apple'.

Majlis dihoskan oleh Nabil Ahmad dan Sherry Alhadad dan disiarkan secara langsung menerusi Astro Ria.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Turut hadir, isteri Timbalan Perdana Menteri Datin Seri Hamidah Khamis, Ketua Setiausaha Kementerian Komunikasi dan Multimedia Datuk Sri Dr Sharifah Zarah Syed Ahmad dan Pengerusi Perbadanan Kemajuan Filem Nasional (Finas) Datuk Mohd Khusairi Abdul Talib.

Terdahulu 11 anugerah telah disampaikan pada Malam Perasmian FFM28 di Studio Sound Stage Perbadanan Kemajuan Filem Nasional (Finas) Khamis lalu.

Majlis turut dimeriahkan dengan persembahan nyanyian Dayang Nurfaizah, Jaclyn Victor, Man Bai, Aizat dan Tomok.

Berikut adalah senarai pemenang FFM28:-

Senarai Pemenang di Malam Kemuncak Festival Filem Malaysia 28:
Filem Terbaik Nasional FFM28: Munafik

Filem Terbaik Malaysia FFM28: Jagat

Pengarah Terbaik: Syamsul Yusof (Munafik)

Lakonlayar Terbaik: Bea Tanaka (Nota)

Pelakon Lelaki Terbaik: Pekin Ibrahim (Mat Moto - Kami Mat Moto bukan Mat Rempit)

Pelakon Wanita Terbaik: Nabila Huda (Munafik)

Pelakon Pembantu Lelaki Terbaik: Hushairi Husain (Polis Evo)

Pelakon Pembantu Wanita Terbaik: Fauziah Dato' Ahmad Daud (Langit Cinta)

Pengarah Baharu Terbaik: Shanjhey Kumar Perumal (Jagat)

Pelakon Baharu Lelaki Terbaik: Adam Shahz (Juvana 2)

Pelakon Baharu Wanita Terbaik: Falisha Crosley (Mat Moto Kami Mat Moto Bukan Mat Rempit)

Pelakon Kanak-Kanak Terbaik: Tan Qin Lin (The Kid From The Big Apple)

Cerita Asal Terbaik: Pekin Ibrahim (Mat Moto - Kami Mat Moto Bukan Mat Rempit)

Sinematografi Terbaik: Harris Hue Abdullah (Polis Evo)

Penyunting Terbaik: Syamsul Yusof (Munafik)

Anugerah Karyawan Sepanjang Zaman: Deddy M. Borhan

Anugerah Khas Juri:

* Mengangkat nilai perpaduan dan kekeluargaan menerusi semangat kesukanan - Ola Bola

* Mengangkat nilai produksi dan nilai komersial yang tinggi - Polis Evo

* Mentransformasikan nilai budaya dan merapatkan jurang generasi - The Kid From The Big Apple

Senarai Pemenang di Malam Pembukaan Festival Filem Malaysia 28:
1. Kesan Visual Khas Terbaik: Yusry Abd Halim untuk Cicakman 3

2. Pereka Kostum / Busana Terbaik: Elaine Ng, Weng Shum untuk Ola Bola

3. Penataan Seni Terbaik: Wong Jee Meng dan Nick Wong untuk Huat the Fish

4. Penataan Bunyi Terbaik: Imaginex Studios untuk Munafik

5. Skor Muzik Asal: Ong San & Alex San untuk Ola Bola

6. Lagu Tema Asal Terbaik: Zee Avi, Rendra Zawawi - Arena Cahaya untuk Ola Bola

7. Filem Animasi Pendek Terbaik: Wau Animation untuk Ejen Ali

8. Filem Pendek Terbaik: Entrophy Studios Sdn Bhd untuk RM10

9. Anugerah Penggiat Belakang Tabir: Encik Mohd Noor Tagaya

10. Filem Dokumentari Terbaik: Dos Fellas Sdn Bhd untuk Boat People

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAEL TOTEY RAIH RM2.56 JUTA 4 HARI - SYAHMI SAZLI KINI BERTARAF JUTAWAN?

Siapa sangka Filem Mael Totey The Movie yang hanya dibintangi empat pelakon OKU iaitu Yoe Parey, Asif Ismail, Samsul Anuar dan Yatin berjaya meraih RM2.56 Juta dalam masa 4 hari tayangan di Astro First.

Ia sekaligus mencipta sejarah apabila industri filem tempatan melahirkan seorang Youtuber untuk berkarya dan sekaligus mendapat sambutan positif oleh penonton.

Pengarahnya, Syahmi Sazli kini boleh menarik nafas lega apabila dia akhirnya mampu duduk sebaris dengan penerbit dan pengarah bergelar jutawan di Malaysia seperti Datuk Yusof Haslam dan lain-lain lagi.

Ini kerana, tempoh tayangan filem itu masih panjang dan pastinya kutipan filem itu bakal meningkat lebih tinggi lagi.

Lebih manis, kejayaan itu diraihnya ketika negara dilanda pandemik covid-19 di mana ramai penonton takut ke pawagam dan tidak sebagaimana kebiasaannya.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHE TA HADIAHKAN SEUTAS RANTAI BERLIAN BUAT PUTERINYA

Semua mengetahui bahawa Rozita Che Wan atau lebih mesra dipanggil Che Ta ini sememangnya cukup dikenali sebagai antara selebriti yang gemar menjalani kehidupan mewah. Dari segi imej, kekerapan bercuti ke luar negara sehingga kepada perbelanjaan mewah buat anak-anaknya.

Pada 1 November lalu, Che Ta telah menghadiahkan puterinya, Aaisyah Dhia Rana seutas rantai leher bertatahkan berlian sempena hari lahirnya.

Ditanya mengenai harga rantai berkenaan, kakak kepada Ayu Raudhah ini enggan mendedahkannya.

"Nanti kalau sebut harga orang cakap saya riak pula. Lebih baik saya berahsia. Tak apalah, tak salah pun nak beri hadiah kepada darah daging atau orang yang kita sayang.

"Sebelum ini, saya bawa jurugambar bercuti pun orang cakap riak. Itu belum saya ada jet peribadi lagi, gamaknya lagi teruk saya dihentam itu dan ini," ujarnya dipetik sebagai berkata.

Majlis hari lahir Aaisyah telah diadakan Ahad lalu di sebuah banglo mewah usang di Jalan Damansara yang kini diambil alih Rozita Che Wan dan rakan kongsinya, Afeeq.

Ia bersempena dengan sambutan hari lahir cinta hati kesayangan Che Ta dan Zain Saidin, Aaisyah yang genap satu tahun pada 1 November. Banglo lokasi acara ini diberi nama White Palace.

Difahamkan, Aaisyah turut mendapat persalinan gaun putih yang direka khusus oleh pereka terkenal Man Kajang.

"Saya rasa apabila ibu bapanya bergelar selebriti, anak pun secara tak langsung mendapat tempias. Alhamdulillah ada orang yang sudi menaja. Apabila bila ada yang menaja, tak payah keluarkan duit.

"Ini semua rezeki. Saya doakan mereka yang bermurah hati ini akan terus dimurahkan rezeki," katanya. Mengenai White Palace, Rozita memberitahu banglo itu akan menjadi lokasi untuk disewakan mana-mana pihak yang berminat untuk mengadakan acara tertentu.

"Tempat ini belum siap sepenuhnya. Jangka dalam bulan Januari depan, ia akan beroperasi secara total. Tempat ini boleh dijadikan lokasi untuk majlis perkahwinan, sambutan hari lahir, majlis pelancaran atau apa sahaja untuk mereka yang berminat menyewanya. Banglo dua tingkat ini ada 12 bilik, ada kolam renang dan boleh memuatkan 1000 orang," jelasnya.

Walaubagaimanapun, jelas Che Ta setiap ibu bapa mempunyai cara tersendiri untuk membuat anak-anak mereka gembira, cuma apabila bergelar selebriti perkara itu diperbesar-besarkan oleh sesetengah pihak.

"Semua orang sayang anak dan akan buat apa sahaja demi menggembirakan buah hati mereka. Sama juga dengan saya. Saya akan buat apa yang dirasa boleh gembirakan mereka walau hanya dengan bawa bercuti, anjurkan majlis hari lahir dan hadiahkan mereka sebagai ganjaran atas kejayaan yang diperoleh anak-anak.

"Bagi saya, semua orang akan mewahkan anak-anak dengan cara sendiri. Bezanya, disebabkan saya seorang selebriti dan setiap tindak-tanduk menjadi perhatian, maka perkara ini menjadi isu besar. Walhal, ia perkara biasa. Cuma masyarakat di luar sana yang terlalu 'mengambil berat' akan perihal kami sekeluarga," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - HASBULLAH AWANG KEMBALI KE RAHMATULLAH

Berita sedih buat peminat sukan negara. Datuk Hasbullah Awang yang terkenal dengan celotehnya sebagai pengulas sukan paling sensasi meninggal dunia  ketika dalam rawatan di Institut Jantung Negara (IJN), pada jam 12.20 tengah hari tadi.

Untuk info, Menteri Belia dan Sukan, Khairy Jamaluddin sendiri telah menyampaikan berita sedih tersebut melalui laman sosialnya.

Klik gambar untuk size besar

Difahamkan, jenazah akan dibawa pulang ke rumahnya di Seksyen 32, Bukit Naga Shah Alam, Selangor petang ini dan akan disemadikan selepas Asar atau pagi esok.

Sama-samalah kita sedekahkan Al-Fatihah buat Allahyarham. Moga Allahyarham ditempatkan di kalangan orang yang beriman. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BANYAK BERI PENGAJARAN... KECAM & KATA MACAM-MACAM, SAYA OKAY SAJA" - SHUK

"Apa yang berlaku sebelum ini banyak memberikan pengajaran untuk saya berubah ke arah lebih baik. Kini, saya sangat utamakan aura persekitaran positif untuk produktif mencari rezeki halal buat keluarga dan terima kasih atas sokongan diberi.

"Pada netizen yang mengecam dan kata macam-macam, saya okay saja. Mana kritikan yang baik dan membina daripada mereka, saya terima manakala sebaliknya biarlah. Bagi saya, semua orang ada dugaan hidup masing-masing," ujar pelawak dan pengacara Shuk Sahar.

Sejak beberapa bulan lalu, nama Shuk menjadi bualan ramai berikutan kontroversi didakwa berlaku curang sehingga memusnahkan kariernya.

Shuk akur rezekinya sebagai penyampai radio di Hot FM apabila ditamatkan kontrak pada 18 Februari lalu, setakat itu sahaja namun dia terus bangkit mencari rezeki untuk keluarga.

Klik untuk gambar besar

"Apa yang sudah berlaku biar berlalu. Saya reda dan demi keluarga tidak boleh berasa kecewa. Ditambah lagi, percaturan rezeki kita adalah milik Allah.

"Jika saya terlalu bersedih dan kecewa, ia umpama tidak menerima apa yang Allah sudah tetapkan. Alhamdulillah, sekarang pun saya mula merancang perniagaan demi mendapatkan rezeki buat menyara keluarga.

"Syukur juga ada kenalan saya yang sudi bekerjasama untuk jadi rakan kongsi dalam projek perniagaan kami usahakan. Malah, saya juga tak sangka akan memberanikan diri menceburi perniagaan," katanya.

Baru sahaja menceburkan diri dalam peniagaan kuetiau dan minuman, Shuk berkata dia perlu mengambil apa sahaja peluang yang datang untuk perniagaan.

"Kalau dulu mungkin saya terbiasa berada di zon selesa, tapi kini situasi sudah berubah. Saya kena giatkan usaha untuk 'memulakannya' semula," tuturnya.

Dalam pada itu, Shuk berkata jadual kerjanya masih padat sehingga kini dan dia tidak memilih atau menolak jika ada rezeki untuk keluarga.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAMAL ADLI DEDAH 'HILANG' SEBAB POSITIF COVID-19 - PEMINAT TERKEJUT MAKIN KURUS

"Saya dah kembali, lama hilang sebabkan hari tu positif Covid-19. Lepas tu kuarantin dan sekarang Alhamdulillah dah negatif, syukur. Sekarang saya dah masuk set drama baru, DUIT, best cerita ni fasal scammer," itulah kata-kata pelakon Kamal Adli mengenai 'kehilangan' dirinya daripada radar media sosial sejak kebelakangan ini.

'Kehilangan' Kamal akhirnya terjawab apabila pelakon ini mendedahkan dia menjalani tempoh kuarantin selepas disahkan positif Covid-19. Malah Kamal, turut berkongsi foto terbaharunya di laman Instagram bagi mengubat kerinduan peminat selepas kali terakhir memuat naik fotonya pada 4 Januari lalu.

Rata-rata peminat mendoakan kesihatan kekasih kepada pelakon Uqasha Senrose itu selain ada yang menegur bentuk badan aktor itu semakin susut berbanding sebelum ini.

Klik untuk gambar besar

"Kenapa nampak pucat dan kecut. - "Laa Covid ke, moga sihat sepenuhnya dan kembali ceria. - "Alhamdulillah, patutlah sepi... apa pun jaga diri ya. Semoga sentiasa dijauhi daripada perkara yang tidak diinginkan," antara komen netizen.

Rakan artis iaitu pelakon Fizo Omar dan Roy Azman juga tidak ketinggalan menitipkan ucapan buat Kamal dan mengharapkan aktor itu kekal sihat dan bertenaga seperti biasa.

Sebelum ini, beberapa selebriti tempatan turut pernah dijangkiti virus Covid-19 antaranya Alif Satar, Emma Maembong, Shima Anuar, Puteri Aishah, Ashraf Muslim, Aprena Manrose dan PU Riz.

www.myartis.com / Sumber & foto: mStar & Instagram Kamal Adli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN PUAS HATI LIHAT VIDA KENA MAKI DENGAN PELAKON MESKIPUN HANYA GIMIK

Selepas berakhir program Big Stage 2022 malam tadi, hangat diperkatakan mengenai babak dimana Kiah Propa memaki hamun dan memarahi usahawan sensasi, Datuk Seri Vida.

Kiah Propa tampil di pentas dengan membawa senduk dikatakan mewakili suara netizen yang tidak berpuas hati dengan tugas dipikul usahawan itu sebagai Presiden Netizen.

Difahamkan, kemunculan Kiah Propa dipentas adalah untuk mempromosikan drama 'Jangan Menangis Cinta' yang sedang ditayangkan di kaca televisyen.

Klik untuk gambar besar

Meskipun hanya gimik untuk mempromosikan drama, namun rata-rata netizen berpuas hati melihat usahan itu dihamun oleh pelakon berkenaan.

Malah, ramai yang mengucapkan terima kasih di atas gimik berkenaan kerana dalam masa sama mewakilkan kemarahan netizen terhadap Vida.

Sementara itu, Vida yang mengakui terkejut dengan kata-kata Kiah Propa berkata dia sudah memberikan yang terbaik memikul tugas sebagai Presiden Netizen dalam program berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH TUNJUK KAD SUAMI MASUK ISLAM, BERANG DITUDUH MURTAD

"Kami tak muat naik bukti sebab tidak mahu mengharu-birukan keluarga mentua. Bayangkan, cuba anak awak tiba-tiba menukar agama, mau mak awak melentingkan? Nak sangat bukti, sila selak halaman sebelah. Terima kasih sudah mengharu-birukan keadaan. Saya sudah menjelaskan sebelum ini, jadi, tak perlulah nak mempersoalkan lagi.

"Tak perlu nak buruk sangka. Habis semua nak kena tunjuk bukti. Tak tunjuk sebab nak jaga hati keluarga di sebelah sana," itulah kata pelakon Sharifah Sakinah yang berang dituduh 'murtad' hanya kerana tidak menunjukkan bukti suaminya sudah memeluk Islam, selepas sebelum ini mengumumkan sudah pun berkahwin dengan lelaki Sweeden, Michael Hansen.

Menerusi satu perkongsian di laman Instagram malam tadi, Sakinah memuat naik kad perakuan agama Islam suaminya yang dikeluarkan oleh Majlis Agama Islam Selangor. Dalam entri tersebut, Sakinah menjelaskan dia tidak berkongsikan mengenai perkara itu kepada umum kerana mahu menghormati perasaan keluarga mentua.

Bagaimanapun, perkongsian itu telah pun dipadam selepas beberapa jam dimuat naik. Terdahulu, Sakinah mengesahkan sudah pun berkahwin dengan jejaka Sweeden itu namun tidak mendedahkan butiran lanjut mengenai perkahwinannya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL KAHWIN LAGI - EDIKA YUSOF ENGGAN KHIANATI, MAHU BANTU ISTERI PULIH

"Soal mahu kahwin lagi ni, bukan hanya orang luar yang tanya. Malah, ibu saya sendiri pernah mengutarakannya memikirkan hal anak-anak yang masih kecil dan keadaan isteri yang mungkin selamanya begitu.

"Saya lihat kesusahan ibu membesarkan anak-anaknya. Seorang ibu sanggup berkorban apa saja untuk anak-anaknya. Jadi, saya lihat kenapa saya ingin melukakan hati isteri saya sebegitu..," itulah kata-kata pelakon Edika Yusof.

Sebut sahaja nama Edika Yusof, sememangnya ramai mengagumi kesetiaan pelakon berusia 54 tahun menjaga isterinya Norhidayah Yusri, yang lumpuh sejak 16 tahun lalu.

Baru-baru ini, Edika dijemput dalam satu program khas Astro Ria bergelar 'Borak Kelamin' bagi bercerita tentang topik 'Cinta Luar Biasa'.

Klik untuk gambar besar

Menerusi rancangan itu, Edika ditanya oleh pengacara Elly Mazlein dan Awal Ashaari jika dia memasang niat untuk berkahwin lagi. Edika mengakui dia sering ditanya soalan tersebut, malah ibunya sendiri juga pernah bertanyakan mengenai perkara itu.

Turut berkongsi cerita, Edika berkata dia membesar dalam keluarga bapanya berpoligami dan melihat kesusahan ibunya membesarkan mereka adik beradik membuatkan dia tidak mahu melukakan hati isterinya.

Dalam pada itu, Edika berkata daripada memikirkan hal kahwin lain adalah lebih baik agar dirinya membantu isteri untuk pulih semula.

"Alhamdulillah, semakin lama, keadaannya semakin baik. Mukanya bertambah cantik, memori semakin baik dan sudah mampu melakukan kerja-kerja di rumah seperti berniaga 'online'," jelasnya.

Ditanya bagaimana seorang suami kekal setia dengan isteri dalam keadaan sebegitu, Edika berkata jika menjaga isteri dengan baik, kehidupan akan bertambah baik.

"Kita jangan hanya berserah kepada Allah tanpa lakukan sesuatu. Berusahalah untuk bantu isteri jadi lebih baik. Jangan pernah putus asa dan lari dari masalah kerana ia tak membantu.

"Jaga isteri baik-baik, Insya Allah rezeki kita pun akan dimurahkan. Ini yang saya nampak dalam hidup saya sendiri. Alhamdulillah, anak-anak pun baik, isteri makin berdikari. Syukur," ujarnya.

www.myartis.com / Sumber & foto: Astro Gempak & Edika Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FARID KAMIL DAKWA TAK KENAL SIAPA SYAMSUL YUSOF

Bukan hanya kemelut rumah tangga pelakon Farid Kamil yang hangat diperkatakan, malah isu dia dengan pengarah Syamsul Yusof turut menjadi bualan ramai.

"Saya tak kenal siapa dia," kata Farid kepada media dimana dia hanya memberikan jawapan sinis mendakwa dia tidak mengenali Syamsul Yusof sambil tersenyum, apabila ditanya mengenai pengarah itu yang bakal mengambil tindakan undang-undang terhadapnya.

Tindakan itu diambil susulan kenyataan Farid sebelum ini yang mendakwa pengarah 'Mat Kilau: Kebangkitan Pahlawan' itu pernah memukul seorang wanita bernama Diana namun tiada tindakan diambil.

Bagaimanapun, Farid memilih untuk mengunci mulut selepas mengeluarkan kenyataan tersebut sehari selepas isteri pertama Syamsul, pelakon Puteri Sarah Liyana mendedahkan pernah dipukul oleh suaminya.

Klik untuk gambar besar

Difahamkan, wanita bernama Diana yang ditulis Farid dipercayai merujuk kepada isterinya, pelakon Diana Danielle.

Untuk info, Syamsul dan Diana pernah menjadi pasangan kekasih sekitar 2005 sebelum hubungan itu terlerai pada penghujung 2008.

Diana kemudian bercinta dengan Farid sebelum mendirikan rumah tangga pada 3 November 2012 dan dikurniakan dua cahaya mata, Muhammad dan Nur Aurora.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI YONNYBOII AKUI TAK BACA KOMEN NEGATIF: "ORANG YANG KUTUK ITU PULA JADI LEBIH TERUK..."

"Benda tu normal lah... Sedih memang sedih sebab saya tengok isteri saya sedih," ujar penyanyi Yonnyboii yang berasa sedih lihat isterinya iaitu Nik Nazira terkilan dengan kecaman yang diterimanya apabila membuat keputusan untuk tdak lagi memakai tudung.

Semua sedia maklum, selepas berita isteri Yonnyboii memaklumkan kepada umum bahawa dirinya sudah tidak lagi berhijab telah membuatkan ramai pihak tidak senang duduk. Keputusannya itu sama sekali telah membuatkan isteri Yonnyboii dikecam teruk oleh netizen.

Menurut Yonnyboii keputusan isterinya untuk membuka hijab itu adalah pilihannya sendiri dan berharapa agar orang ramai boleh menerimanya dengan hati terbuka.

Tambahannya, kecaman itu sememangnya normal dan mereka tidak boleh memberhentikan netizen dari bercakap. Dalam pada itu, dia memberitahu dirinya hanya mampu meyakinkan isteri untuk kekal kuat hadapi cabaran ini dan terima seadanya.

Sementara itu, isteri Yonnyboii mengakui dia tidak membaca komen-komen negatif netizen yang dilemparkan berhubung imej terbaharunya yang tidak bertudung.

Klik untuk gambar besar

Nazira, 23, yang juga merupakan seorang pempengaruh dan selebriti media sosial sebelum ini cukup dikenali dengan imej berhijab dan kemunculannya bersama Yonnyboii di sebuah acara hiburan pada Februari lalu telah mencetuskan persoalan netizen mengenai penampilannya yang sudah tidak bertudung.

"Ini bukanlah penampilan baru (tidak bertudung) sebab saya baru bertudung sejak setahun lalu. Saya minta doakan sahaja yang baik-baik sebab kita tak tahu dalam setahun atau tahun-tahun akan datang saya mungkin akan jadi lebih baik daripada orang yang mengutuk tu. Mana tahu orang yang kutuk itu pula jadi lebih teruk dari sekarang sebab kita tidak tahu jalan hidup kita," jelasnya.

Bergelar isteri kepada seorang yang dikenali, Nazira mengakui dia sudah bersedia dengan segala kritikan yang diterima kerana secara tidak langsung dia turut menerima tempias populariti suaminya.

"Sebelum saya buat keputusan untuk be public (imej tidak bertudung), saya dah bersedia... jadi saya tidak baca pun komen sebenarnya. Sebolehnya saya cuba untuk elak baca sebab saya tahu kalau baca lagi buat saya sakit hati, so it's okay. Mulut orang kita tak boleh buat apa-apa," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ERRA FAZIRA DIDAKWA KAHWIN SEMBUNYI DENGAN MENTERI

"Apooooo.. tak habis2 cerita pasal kawin niiii 🤪🤣 Anyway, people loveeee to talk, so let them have fun taking 🤨," demikian luah Erra Fazira apabila mendakwa difitnah sudah berkahwin sebagai isteri kedua.

Semuanya bermula apabila terdapat perkongsian di Twitter seorang netizen yang mendakwa dan mempersoalkan sama ada isteri pertama kepada seorang ahli politik tahu tentang perkahwinan itu atau tidak.

Ini kerana, sejak semalam heboh kononnya netizen itu berkongsikan khabar angin mendakwa pelakon dan penyanyi tersebut kini bergelar isteri kedua kepada ahli politik itu.

Klik untuk gambar besar

Bertabah la Erra, mulut manusia memang susah nak kawal... tambah-tambah melibatkan artis popular macam Erra. Tak gitu?

Untuk makluman, Erra pernah mendirikan rumah tangga dengan Datuk Yusry Abdul Halim pada 2003 namun berpisah pada 2006.

Selanjutnya, Erra mendirikan rumah tangga kali kedua dengan Engku Emran pada 2007 namun bercerai pada 2014. Hasil perkahwinan itu, mereka dikurniakan seorang cahaya mata, Engku Aleesya, 12.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANYAK KEGUGURAN  - JAMAL ABDILLAH DAKWA ISTERI KENA BUATAN ORANG

"Kalau ditanya tentang keinginan memiliki zuriat, memang saya teringin sangat walaupun cuma seorang. Akan tetapi, isteri sudah banyak kali keguguran selain mengalami tanda merah-merah pada badan.

"Mungkin orang yang menghantar ilmu hitam itu tujukan kepada saya tetapi terkena kepada isteri. Saya sangat kasihan kepadanya sebab sekarang badannya makin kurus.

"Orang mahu pedajal saya tetapi dia yang kena," demikian kata penyanyi Datuk Jamal Abdillah, 60, yang memberitahu individu tidak bertanggungjawab itu mungkin mahu menghantar ilmu hitam kepadanya tetapi isterinya, Zai Izzati Khiruddin yang terkena tempias.

Jamal mendedahkan isterinya, Zai Izzati Khiruddin yang sudah beberapa kali keguguran sebelum ini itu sukar hamil kerana terkena buatan orang. Kata Jamal lagi, keadaan isterinya sekarang semakin kurus.

Klik untuk gambar besar

Lebih teruk, isterinya mengalami pendarahan tanpa henti sejak beberapa bulan lalu. Walaupun sudah mendapatkan rawatan moden dan tradisional namun tiada perubahan positif.

Ujarnya lagi, disebabkan masalah tersebut beliau dan isteri tidak lagi menetap di kediaman lamanya di Shah Alam.

"Macam-macam cara saya sudah lakukan untuk merawat tetapi apabila berjumpa doktor pakar, jawapan diberi adalah disebabkan masalah hormon.

"Sedangkan setiap hari isteri saya mengalami pendarahan dan itu sudah menunjukkan sesuatu yang pelik sedang berlaku. Apabila cuba mendapatkan rawatan tradisional juga tidak berhasil," ujarnya.

Untuk makluman, pelantun lagu 'Kekasih Awal dan Akhir' itu dan Zai Izzati, 25, bernikah pada 1 April 2017 di Ipoh, Perak dan itu merupakan perkahwinan keempat Jamal.

Sebelum ini, Jamal pernah mendirikan rumah tangga bersama tiga bekas isterinya iaitu Basariah Abdul Latiff, Noraina Mohd. Yusof dan Fatimatuzahrah Samad.

Jamal mempunyai dua anak lelaki iaitu Osama Yamani, 18, hasil perkahwinannya bersama Noraina dan Ahmad Zaki Yamani, 12, daripada bekas isteri ketiganya, Fatimatuzahrah.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH KECEWA IDEA PERNIAGAAN DITIRU: "GERAM BETUL BILA ORANG SENANG-SENANG NAK CIPLAK"

"Kadang-kadang saya peliklah, kenapa di Malaysia ni ramai kaki ciplak. Tak boleh tengok design orang lain, tanpa segan silu boleh tanya mana kita beli bahan kita. Dari dulu saya tak faham betul perangai orang macam ni, ada akal fikiran, gunalah untuk develop product sendiri.

"Walaupun saya bukanlah nak buat business sangat tapi saya ambil masa untuk develop design ini. Untuk setiap karya yang saya buat ada yang tak menjadi dan akhirnya ke tong sampah lebih banyak kerana experiment yang tak menjadi

"Geram betul bila orang senang-senang nak ciplak, tak ada hormat langsung pada ciptaan orang. Sendiri tukang jahit pun tak boleh nak design ke? It is frustrating bila berdepan dengan orang-orang macam ni," kata penyanyi Aishah yang berang apabila ada pihak cuba hendak meniru idea produk perniagaannya iaitu penyambung topeng muka atau 'face mask extender'.

Menurut Aishah bukan mudah untuk dia menghasilkan produk itu kerana ia mengambil masa yang lama dalam membuat percubaan penghasilannya sehingga ia sempurna. Aishah meluahkan rasa kecewanya itu di akaun Instagram miliknya.

Klik untuk gambar besar

Menerusi entri tersebut dia memuat naik paparan skrin perbualan di mesej peribadinya (DM) dari pihak yang tanpa segan silu bertanyakan sumber material yang digunakan untuk ‘face mask extender’ kerana akui mahu berniaga benda yang sama.

Tambah Aishah lagi, dulu dia pernah berdepan dengan perkara yang sama dan kini lebih berhati-hati: "Dulu pernah orang datang rumah saya ciplak design salah satu bahan untuk buku saya. Siap masuk pertandingan guna design saya (menang pulak tu!). Hadoiii memang tak dijemput datang rumah lagilah gamaknya.

"Pernah juga ada kenalan yang saya perhatikan sentiasa tiap kali saya buat sesuatu kraf dan upload di media sosial, dua tiga nari hari kemudian dia akan buat sesuatu yang hampir sama. Mula-mula ingatkan kebetulan tetapi lama kelamaan memang dah seketul-seketul ditirunya. Orang macam ni tak ada keyakinan dalam diri sendiri untuk berkarya, ataupun saja malas untuk berfikir, senang nak main ciplak je.

"Memang lah,tak banyak design yang kita boleh kata betul-betul unik kita punya,mesti kita dapat inspirasi dari mana- mana,tapi sebagai inspirasi saja. Come onlah,developlah produk sendiri jangan nak cari jalan mudah nak main ciplak saja!" tegas Aishah yang sebelum ini telah menghasilkan face shield untuk diberi sumbangan kepada frontliners atau barisan hadapan yang bertugas ketika wabak COVID-19 melanda Malaysia.

www.myartis.com / Sumber & foto: Astro Gempak & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMAT KHALID MASUK HOSPITAL, SESAK NAFAS - ISTERI MOHON DOA

Sekali lagi pengarah filem Mamat Khalid telah dimasukkan ke Unit Rawatan Rapi (ICU) di Hospital Pakar KPJ, Ipoh, Perak, berikutan masalah sesak nafas yang berpunca daripada lebihan air dalam badan. Anak keempatnya, Mohd Khalid Amen, 23, berkata ayahnya meminta dibawa ke sebuah pusat perubatan di Ipoh, Perak selepas mengadu sukar bernafas, pagi baru-baru ini.

Amen yang kini berada di Bangkok, Thailand bagaimanapun, memaklumkan keadaan bapanya itu tidak membimbangkan dan doktor memberikan dos ubat supaya dapat tidur serta berehat: "Sebelum saya berangkat ke Bangkok untuk menyiapkan suntingan akhir filem Rock 4, keadaan ayah baik-baik sahaja. Cuma, dia nampak penat kerana sudah beberapa malam sukar melelapkan mata.

"Pagi tadi, saya dimaklumkan, dia meminta sepupu menghantarnya ke hospital. Namun, keadaannya stabil dan tekanan darah juga normal. Buat masa ini, dia ditidurkan sekejap, manakala proses membuang lebihan air dalam badan juga berjalan lancar. Doktor ada memberitahu, masalah seperti itu memang biasa berlaku, terutama bagi mereka yang menghidap sakit jantung," katanya.

Akhir Januari lalu, Mamat atau nama sebenarnya Mohamad Mohamad Khalid, 56, koma lebih dua minggu dan ditempatkan di Unit Rawatan Rapi (ICU) di sebuah pusat perubatan di Petaling Jaya, akibat masalah sama. Pada April 2017, pengarah popular itu pernah dimasukkan ke ICU di sebuah pusat perubatan di Ampang, Selangor akibat kepenatan melampau.

Tiga tahun sebelumnya, sutradara disegani itu menjalani pembedahan kecil membuka saluran darah yang tersumbat berikutan masalah jantung. Ditanya mengenai gambar bapanya yang terbaring dengan tiub dan wayar berselirat, Amen berkata, ia menyebabkan ramai menyangka ayahnya sedang sakit teruk.

Klik untuk gambar besar

"Wayar yang menonjol itu sebenarnya alat penguji tekanan darah. Dia juga bukan koma, sebaliknya ditidurkan bagi membolehkannya mendapat rehat yang cukup. Walaupun tidak berada di sisi keluarga, saya sentiasa mendapat maklumat terkini. Setakat ini, keadaan ayah tidak membimbangkan. Terima kasih atas doa," jelasnya yang terbang ke Bangkok, baru-baru ini.

Amen berkata, selepas pulih, bapanya kembali ke lokasi penggambaran telefilem, '7 Puasa', selain memantau perkembangan pembikinan 'Rock 4' yang ketika itu masih berbaki 30 peratus untuk disempurnakan: "Proses penyembuhan ayah agak cepat, mungkin kerana semangatnya kuat. Cuma, dia tidak dapat berjalan selincah dahulu dan jika mahu ke mana-mana, anak atau anak saudaranya akan memandu. Alhamdulillah, kekuatan semangat mendorongnya untuk menyelesaikan tanggungjawab yang ditinggalkan seketika sebelum ini," ujarnya.

Isteri Mamat, Hasmah Hassan atau mesra dipanggil Kak Intan berkata, ketika kejadian Mamat berada di rumah dan tiba-tiba mengalami sesak nafas: "Selepas abang mengalami sesak nafas saya terus bawa ke hospital dan pagi tadi keadaannya masih okey tetapi petang ini doktor kata kesihatannya agak merosot. Saya mohon doa semua kerana kami kini sedang sibuk dalam pra produksi menyiapkan filem Enam," tuturnya.

Hasmah berkata, dia berharap keadaan Mamat tidak ditularkan tetapi memohon doa semua supaya suaminya cepat sembuh: "Saya kini berada di hospital menunggu keputusan daripada doktor. Mungkin juga keadaannya kembali sakit kerana terlalu sibuk dengan kerja. Memang saya sudah nasihatkan banyak kali supaya dia berehat saja dulu tetapi katanya tidak boleh," katanya.

www.myartis.com / Sumber: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BLACK: "SAYA BUKAN BODOH SANGAT... DAH TUNJUK MEWAH... LEPAS TU MINTA BANTUAN"

"Saya nak terangkan apa yang dikatakan dalam akhbar semalam bukan untuk saya! Saya hanya suarakan bagi pihak artis yang memerlukan. Susah kalau netizen tak baca artikel penuh dan terus menghentam... saya sendiri akui banyak persembahan dibatalkan sepanjang tempoh Perintah Kawalan Pergerakan (PKP). Tapi buat masa ini kewangan saya masih kukuh dan mencukupi.

"Saya masih ada simpanan untuk digunakan dan hanya suarakan kesusahan selebriti lain yang berdepan kesempitan hidup," demikian ujar penyanyi Black Hanifah yang berkata cadangannya supaya kerajaan tidak meminggirkan kumpulan penggiat seni dengan memberi bantuan khusus disalah anggap oleh netizen.

Menurut Black, apa yang disuarakan itu bukan untuk diri sendiri, sebaliknya bagi pihak anak-anak seni ketika berdepan kesempitan hidup akibat ketiadaan kerja kerana wabak Covid-19. Sebelum ini, Black menerusi satu laporan akhbar meminta kerajaan membantu penggiat seni yang terjejas akibat lanjutan PKP sehingga 14 April depan.

Klik untuk gambar besar

Bagaimanapun, kenyataan Black itu mengundang rasa kurang senang segelintir netizen kerana beranggapan kerajaan harus mengutamakan rakyat yang lebih susah dan memerlukan berbanding selebriti. Sementara itu, penyanyi lagu 'Takkan Terpisah' ini mengakui selepas tular artikel tersebut dia menerima kecaman hebat di laman sosial.

"Ramai yang kecam saya di Instagram... ada yang kata sebelum ini saya tunjuk kemewahan, sekarang nak minta bantuan pula! Saya pun bukan bodoh sangat... dah tunjuk mewah, jalan sana sini di Instagram lepas itu takkan nak minta bantuan.

"Dalam isu ini saya hanya bawa suara mereka iaitu penggiat seni yang kesempitan hidup kerana tiada job. Bukan semua artis itu kaya, ada juga yang sedang berdepan kesulitan hidup dan mereka juga layak dibantu sama seperti rakyat Malaysia yang lain," tuturnya.

Dalam pada itu, Black turut mengucapkan terima kasih kepada kerajaan kerana mewujudkan beberapa inisiatif untuk rakyat ketika berdepan saat getir ini. Malah, dia juga memuji persatuan seni kerana turun padang membantu selebriti yang memerlukan.

"Semalam kerajaan umumkan penangguhan bayaran balik pinjaman bank selama enam bulan, itu juga satu bentuk bantuan yang kita harapkan. Alhamdulillah, itu pun dapat membantu golongan selebriti yang tiada pendapatan tetap ini.

"Persatuan seperti Seniman turut membantu menghulurkan sumbangan kepada selebriti yang memerlukan tapi kita tidak boleh bergantung sepenuhnya kepada persatuan semata-mata kerana mereka pun tiada dana yang banyak. Saya harap apa yang disuarakan itu dapat difahami oleh semua pihak, jangan ingat semua artis senang kerana masing-masing ada ujian hidup sendiri," katanya.

www.myartis.com / Sumber & foto: mStar & Instagram Black Hanifah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI PUNYAI MASALAH DENGAN ISTERI - TAUKE AKUI BIASA DI KEJI & MAKI

Didakwa mempunyai masalah rumah tangga dengan isterinya, Nadia Mohd Affandi, peserta Maharaja Lawak Mega 2018 (MLM2018), Tauke menerusi laman Instagram telah meluahkan rasa kesal.

Melihat pada entri tersebut, Tauke menjelaskan perkongsian yang dilakukan sebelum ini adalah untuk memberi info kepada orang ramai dan bukan ditujukan pada isterinya.

"Salam toq, haritu wa ada up story mengenai 7 tanda-tanda isteri durhaka. Kesannya berita tu jadi viral, rata-rata sahabat memandang serong pada gua.

"Padahal niat kita baik atas dasar memberi info yang berguna untuk para-para isteri. Begitulah cara kita berfikir, kalau sesuatu itu kita pandang positif maka positif la jadinya, kalau negatif, negatif la pemikiran kita.

Klik untuk gambar besar

"Gua da biasa di keji dan di maki tapi sentiasa gunakan kekuatan sebenar iaitu kesabaran. Semoga tali ikatan setiap rumah tangga kita semua berkekalan. Selamat ulangtahun perkahwinan #naditauke #9dec," tulisnya.

Rata-rata berharap agar Tauke tabah hadapi dugaan ini dan mereka mendoakan agar hubungannya bersama isteri akan kekal selamanya.

Untuk makluman, pasangan itu telah mendirikan rumah tangga pada 9 Disember tahun lalu dan hasil perkahwinan tersebut, mereka dikurniakan cahaya mata perempuan dilahirkan pada 26 September lalu.

Terdahulu, Tauke atau nama sebenarnya Zamratul Amri Zakaria memiliki enam anak berusia antara lapan hingga 16 tahun hasil perkahwinan sebelum ini.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN MUDAH MELUPAKAN - 5 TAHUN FATHIA LATIFF 'PADAM MEMORI' BERSAMA AIMAN HAKIM

"5 tahun itu tak mudah, Allah saja tahu betapa susahnya untuk saya nak move on. Tapi alhamdulilah berkat doa keluarga dan semua saya berjaya tempuhinya perlahan-lahan biarpun lambat.

"Sekarang saya gembira dengan kehidupan saya dan mahu maju ke hadapan serta lupakan kisah-kisah silam," kata Fathia Latiff yang Kembali berhijab sebelum Ramadan lalu.

Fathia Latiff berkata demikian mengenai fasa sukarnya bagi memadamkan memori indah untuk melupakan bekas kekasihnya, Aiman Hakim Ridza. Masa 5 tahun terpaksa diambilnya untuk move on daripada episod cintanya itu, meskipun pedih namun dia  akur dengan ketentuan Ilahi.

Aiman yang kini sudah pun berumah tangga dengan Zahirah Macwilson tetap dititipkannya doa walaupun cinta yang dipupuk olehnya hanya bertahan dua tahun sebelum berpisah pada 2015.

"Saya doakan mereka berdua bahagia dan kekal hingga ke syurga," ujarnya dipetik sebagai berkata.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERONOK TERAWIH BERSAMA KELUARGA - FASHA BERSYUKUR HAMIL 7 BULAN GAGAH PUASA

"Saya bersyukur PKP dapat mengeratkan lagi silaturahim dalam keluarga. Pertama kali berpuasa dan solat terawih setiap hari bersama keluarga. Dalam dugaan kita, terselit juga hikmah untuk semua orang. Pertama kali Ramadan semua dapat bersama-sama. Hari-hari bincang mengenai menu berbuka untuk memasak bersama.

"Alhamdulillah, sekarang Aidil pun dah kenal mana satu halia dan lengkuas, mana satu daun kuchai dan daun bawang. Satu pengalaman yang baik untuk para suami juga kerana dapat bantu para isteri di dapur," demikian kata pelakon Fasha Sandha.

Tempoh perlaksanaan Perintah Kawalan Pergerakan (PKP) yang bermula sejak 18 Mac lalu dan dilanjutkan sehingga 12 Mei tidak memberi tekanan kepada Fasha. Menurut Fasha atau nama penuhnya Nur Fasha Sandha Hassan, 36, biarpun sambutan Ramadan ketika krisis penularan wabak Covid-19 namun dia bersyukur dapat melakukan pelbagai aktiviti seperti solat dan masak bersama keluarganya.

Fasha berkahwin dengan pelakon Aidil Aziz pada 30 Mac tahun lalu dan dia mempunyai dua cahaya mata iaitu Putra Rayfal, 7, dan Putri Raysha Jemyma, 5 hasil daripada perkahwinan terdahulu. Dalam pada itu, pelakon drama bersiri 'Dua Takdir Cinta' ini meluahkan rasa syukur kerana berjaya gagahkan diri untuk berpuasa biarpun dalam keadaan dirinya sedang sarat hamil tujuh bulan.

Klik untuk gambar besar

Selain itu, dia berterima kasih kepada suami iaitu Aidil Aziz dan adik bongsu yang juga pelakon Elisya Sandha kerana banyak membantu menjaga anak-anaknya yang sedang belajar secara talian ketika dia sibuk menguruskan kerja di dapur.

"Saya sangat bersyukur kerana dapat juga gagahkan diri berpuasa dalam keadaan hamil dan kini usia kandungan sudah mencecah tujuh bulan. Aktiviti saya padat dengan anak-anak juga sebab mereka belajar secara talian.

"Bukan mudah untuk mengawal anak berusia tujuh dan lima tahun dengan pembelajaran secara talian. Nasib baik ada Aidil dan adik bongsu saya, Elisya yang dapat meringankan kerja saya. Walaupun saya sedang sarat mengandung, saya juga masih sibuk di dapur," ujarnya.

www.myartis.com / Sumber & foto: mStar & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 KERETA LANGGAR - BIBIR NINA ISKANDAR KOYAK, TULANG BELAKANG RETAK

"Besarnya dugaan saya kali ini. For the past few months memang banyak betul dugaan. Insya-Allah, ada hikmah dan ganjarannya," tulis pelakon Nina Iskandar yang terlibat dengan kemalangan apabila kenderaannya dilanggar dua kereta serentak pada awal pagi semalam.

Menerusi kemas kini ruangan Instagram Stories milik aktres itu, dia berkongsi beberapa foto keadaan keretanya selepas dilanggar.

Selain itu, Nina berkongsi foto selfie dengan bibir bengkak serta dia juga sempat meluahkan perasaannya di ruangan terbabit.

Dalam pada itu, pelakon drama bersiri 'Isteri Dalam Sangkar' itu juga turut berkongsi entri Instagram yang dimuatnaik oleh rakan pelakon, Amyza Aznan di ruangan Instagram Stories miliknya.

Klik untuk gambar besar

Amyza yang turut berlakon bersama Nina dalam set drama 'Setelah Cinta Itu Pergi' yang masih dalam proses penggambaranm itu mendedahkan, akibat pelanggaran itu, Nina mengalami cedera di bibir dan dipercayai retak tulang belakang.

"Kereta 'total lost'! Dua kereta langgar, sebuah berhenti dan sebuah lagi melarikan diri," dedah Amyza dalam laman sosialnya, lewat malam semalam.

Dalam satu pesanan ringkas daripada Nina kepada rakan pelakon lain dan turut dikongsi Amyza di laman sosial sama, mendedahkan kecederaan tulang belakang dialami menyebabkan dia kini sukar bergerak.

"Terima kasih atas doa. Saya okey, Insya Allah. Hanya 'koyak bibir' dan retak tulang belakang. Jahitan (akibat cedera) sudah boleh dibuka dalam masa seminggu.

"Ibu saya berada di sini untuk menjaga saya dan Insya Allah akan bawa saya pulang ke Brunei untuk rawatan selanjutnya," tulis pelakon itu ringkas.

Sementara itu, pembantu peribadi Nina, Arys Khalid memaklumkan pelakon kelahiran Brunei itu sedang berada dalam keadaan selamat.

Usaha untuk menghubungi Nina sendiri bagi mendapatkan penjelasan lanjut gagal kerana pelakon itu sedang berehat dan menjalani rawatan.

www.myartis.com / Sumber: Astro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - NING BAIZURA BAKAL BERAYA DI UK

Ketika ini, Ning Baizura, suaminya Omar Sharif, Satilah Abdullah (ibu Ning) dan anak mereka Ryan Sky Dalton sudahpun berada United Kingdom (UK). Mereka akan beraya di sana dengan keluarga belah suami yang pastinya mempunyai kelainan berbanding Malaysia.

"Alhamdulillah, dua tahun sebelum ini, kami pulang tanpa Ryan. Tahun ini, seluruh keluarga Omar menantikan kedatangan Ryan sebagai orang baru dalam keluarga mereka," demikian ujar Ning dipetik sebagai berkata.

Untuk info, mereka berangkat ke UK pada 16 Julai lalu dan akan berada di sana selama 15 hari.


AL-FATIHAH - PENYANYI INDONESIA, DIDI KEMPOT KEMBALI KE RAHMATULLAH

Takziah kami ucapkan kepada ahli keluarga penyanyi Indonesia, Didi Kempot atas pemergiannya yang dikhabarkan baru sahaja meninggal dunia di Surakarta, Jawa Tengah pada usia 53 tahun.

Menurut kompas.com, Didi dibawa ke Kasih Ibu Hospital dalam keadaan tidak sedarkan diri dan punca kematian belum dikenal pasti.

Didi atau nama sebenarnya, Dionisius Prasetyo terkenal menerusi adunan lagu Jawa dan muzik moden.

Terdahulu, Didi antara selebriti yang membantu meraih dana lebih RM1.5 juta bagi membantu golongan yang hilang pekerjaan akibat virus Covid-19 di negara berkenaan.

Klik untuk gambar besar

www.myartis.com / Sumber: Media Hiburan & The Jakarta Post

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REMY ISHAK SAHKAN SABTU INI BAKAL NIKAHI EZZA YUSOF

"Saya rasa semua tahu, perhubungan saya dengan Ezza ada pasang surutnya dan pernah putus tunang, namun bercantum kembali. Kedua-dua belah pihak dah bersetuju dan kalau tiada aral melintang, majlis akan berlangsung pada 21 Ogos (Sabtu) ini. Insya-Allah," itulah kata pelakon Remy Ishak, 39, yang mengesahkan hubungannya dengan usahawan Ezza Yusof kembali bertaut dan bakal mendirikan rumah tangga bersama pada pagi Sabtu ini.

Remy atau nama sebenarnya Mohammad Zalimei Ishak yang mengakui hubungan dengan Ezza penuh dengan dugaan dan ujian sebelum ini itu mengumumkan perkara tersebut menerusi satu acara program televisyen di Astro Ria.

"Akan bernikah di masjid sekitar Kuala Lumpur dengan hanya dihadiri beberapa orang mengikut prosedur operasi standard (SOP) yang telah ditetapkan Jabatan Agama Islam Wilayah Persekutuan (Jawi).

"Kalau boleh memang nak buat majlis dalam suasana terbuka, ada kawan-kawan dan sebagainya tapi tak boleh. Insya-Allah, selepas semua dah okey nanti dan dibenarkan buat majlis, Insya-Allah kami akan buat," jelasnya.

Kata Remy, dia sebenarnya telah membuat perancangan awal untuk menikahi bekas tunangnya itu pada Mei lalu, iaitu selepas sambutan Aidifitri sempena menyambut bulan kemenangan bagi umat Islam, namun disebabkan pandemik Covid-19 majlis itu dibatalkan.

Klik untuk gambar besar

"Sebenarnya saya patut berkahwin tahun ini tetapi pandemik kacau. Kemudian, tidak lama menjelang hari perkahwinan yang telah ditetapkan, PKP disambung kembali dan menyebabkan perancangan itu tertangguh sehingga sekarang.

"Saya pun nak kahwin masa bulan Syawal sempena orang cakap, meraikan hari kemenangan Islam. Saya rasa semua tahu, perhubungan saya dengan Azza ada pasang surutnya dan pernah putus tunang namun bercantum kembali.

"Saya ingatkan nak bina masjid pada bulan Syawal selepas ombak, segala badai di lautan yang kami tempuhi sebelum ini, tapi apakan daya, perancangan Allah itu lebih besar dari kehendak kami," ujarnya.

Untuk makluman, Remy dan Ezza pernah mengikat tali pertunangan pada 2017, namun putus pada sekitar tahun 2019. Bagaimanapun, ikatan kasih mereka bercantum kembali tahun ini.

Selepas putus tunang, pelakon berkulit hitam manis itu kemudiannya meraikan hari jadi Ezza di sebuah restoran sekali gus mengesahkan memberi bayangan bahawa hubungan cinta mereka kembali bertaut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATU ZERO TERBEBAN BAYAR SEWA RUMAH, BAKAL TUTUP KEDAI

"Memang sayang rasanya apalagi kedai itu sudah kami ubah suai serta sewanya agak berpatutan. Namun begitu, buat masa ini memang kami semakin terbeban untuk membayar sewa bulanannya. Kami pun sudah memaklumkan kepada pemilik premis itu untuk memberi laluan kepada penyewa baharu yang lebih berkemampuan jika ada. Kami dengan rela hati sudi melepaskannya.

"Buat masa ini, kami akan tengok keadaan dulu bagaimana tapi kemungkinan besar memang terpaksa menutupnya. Sejak Perintah Kawalan Pergerakan (PKP) 3.0, pendapatan kami merosot serta masih perlu bayar komitmen lain seperti rumah dan kereta," kata pelawak dan pelakon, Atu Zero, 29, mendedahkan dia kini dalam pertimbangan menutup kedai perniagaan kek lapis dan butiknya di Setia Alam, Selangor selepas semakin terbeban membayar sewa premis itu.

Atu mengakui dia sebenarnya berat hati untuk melepaskan premis terbabit, namun itu saja cara terbaik buat masa ini demi mengawal kewangannya. Menurutnya, perniagaan kek lapis bersama isterinya Shafeeqa Johari, 35, itu masih akan diteruskan tetapi hanya beroperasi dari rumah saja.

Klik untuk gambar besar

Jelas Atu atau nama sebenarnya Sharid Kunal Doli Sharif, buat masa ini dia perlu mengawal belanja apalagi industri hiburan masih dilarang untuk beroperasi. Justeru, banyak hal perlu dipertimbangkannya sebelum dapat dibenarkan kembali bekerja semula kelak.

"Kali terakhir saya terbabit aktiviti seni adalah menerusi Muzikal Lawak Superstar 2. Selepas itu, bila PKP 3.0 memang sudah tiada pekerjaan selain perniagaan kek lapis dan butik berkenaan. Meskipun pendapatan jual kek lapis masih ada, tapi perniagaan makanan lain tak dapat dijalankan di premis itu kerana larangan makan di dalam kedai. Justeru, kami berfikir untuk menutupnya saja," katanya.

Dalam pada itu, Atu mengakui terharu apabila mendapat kata-kata sokongan daripada Ustaz Ebit Lew yang menyuruh mereka untuk tidak berputus-asa: "Beliau ada juga menyatakan keinginan untuk membantu perniagaan kami. Namun begitu, kami meminta beliau lebih baik dulu membantu program pengurusan jenazah yang kami jalankan di Kudat, Sabah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALMY NADIA KINI BERTUDUNG - FIZZ FAIRUZ AKUI SEBAK, LUAH RASA SYUKUR

"No caption.. just sad.. tq allah.. @almynadiaofficial," tulis pelakon Datuk Fizz Fairuz menerusi satu perkongsian di laman Instagram dimana dia meluahkan rasa syukur isterinya yang juga pelakon, Datin Almy Nadia kini berhijab.

Penampilan Almy ketika bercuti bersama keluarganya di Genting Highland baru-baru ini menjadi perhatian apabila tampil berhijab.

Menerusi entri itu, Fizz rasa sebak dan bersyukur sehinggakan tiada kata untuk diungkapkan. Dalam video dikongsikan, Almy dilhat tampil manis menyarung tudung bawal hijau.

Perkongsian Fizz itu mendapat pelbagai reaksi daripada netizen yang turut meluahkan rasa syukur serta memuji Almy yang cantik bertudung.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERJATUH KETIKA HIKING DEK TANAH LICIN - AZLAN TYPEWRITER ALAMI PATAH KAKI

"Sebelum kejadian saya bersama empat lagi rakan mendaki bukit di kawasan Sungai Batangsi sekitar jam 9 pagi. Dalam kejadian jam 1.30 petang itu, kami dalam perjalanan turun ke sebuah sungai untuk melihat keindahan di sana. Namun disebabkan tanah yang licin kerana hujan sehari sebelumnya, saya terjatuh dan tergolek.

"Saya sedar saja kaki saya sudah terkulai dan tidak boleh bergerak. Kecederaan yang dialami nampak macam ringan, tapi saya dengar bunyi patah di bahagian kaki. Mujurlah ketika kejadian salah-seorang rakan membawa kereta dan bergegas membawa saya ke Hospital Kajang untuk menerima rawatan.

"Kalau tidak, memang terpaksa hubungi bomba," cerita penyanyi Azlan Typewriter mengenai kejadian malang yang menimpa dirinya apabila mengalami patah kaki kiri selepas terjatuh ketika menyertai aktiviti mendaki di Sungai Batangsi, Semenyih, Selangor, semalam.

Klik untuk gambar besar

Azlan atau nama sebenar Nor Azlan Rosle Sallehudin, 39, berkata, semasa kejadian dia bersama lima sahabatnya sedang menuruni bukit berkenaan. Tambah Azlan, akibat terpijak kawasan tanah licin dia gagal mengawal diri hingga menyebabkan dia terjatuh.

Menurut Azlan, doktor memaklumkan buku lali dan tulang pada bahagian belakang kaki kirinya patah menyebabkan dia perlu menjalani pembedahan penyambungan tulang menggunakan implan bagi memulihkan kembali struktur tulang yang terjejas.

Bagaimanapun, penyanyi lagu 'Jangan Khianati Aku' ini masih lagi memikirkan mengenai rawatan itu memandangkan keadaan kakinya masih sakit dan tidak boleh digerakkan seperti biasa.

"Doktor minta saya ke hospital semula dalam masa terdekat. Doktor ada bagi cadangan lakukan pembedahan kecil pada bahagian tulang itu tapi sejujurnya kalau boleh saya tak mahu la... minta dijauhi sebab masih sakit lagi ni. Sekarang ni makan ubat yang doktor beri sahaja dan rehat di rumah dulu. Nak betul-betul pulih mungkin ambil masa berbulan juga ni tapi benda dah nak jadi nak buat macam mana.

"Buat masa ini, doktor hanya balut kaki saya dulu. Lagi tiga hari saya perlu ke hospital semula untuk memasang implan dan melakukan pembedahan. Kalau boleh saya tak nak melakukan pembedahan, tapi apapun saya tunggu temujanji bersama doktor nanti dan meminta nasihatnya.

"Saya harap kepada pendaki di luar sana supaya berhati-hati dalam keadaan sekarang ini kerana struktur tanah yang licin kerana musim hujan. Saya juga bersyukur kerana tidak mengalami kecederaan yang serius. Nasib baik ada kawan-kawan pada ketika itu dan mereka banyak membantu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGAKU TIDAK BERSALAH - SHARNAAZ SIFATKAN KES DIHADAPINYA SEBAGAI WARNA KEHIDUPAN: "GADUH HARI INI, ESOK JADI KAWAN BAIK"

Atas pertuduhan menumbuk dan menendang penghuni sebuah kondominium di Segambut pada Jun tahun lalu, pelakon Sharnaaz Ahmad mengaku tidak bersalah di Mahkamah Majistret Jenayah, Kuala Lumpur pada Rabu.

Pengakuan itu di hadapan Majistret Atiqah Mohamed@Mohamad Saim selepas pertuduhan terhadapnya dibacakan jurubahasa mahkamah.

Dalam pada itu, Sharnaaz atau nama penuhnya Sharnaaz Ahmad Basir Ahmad, 38, menyifatkan kes jenayah yang sedang dihadapinya ketika ini sebagai warna dalam kehidupan.

Jelas Sharnaaz, pertuduhan itu bagaimanapun tidak menganggu aktiviti hariannya sebagai seorang selebriti kerana apa yang berlaku adalah lumrah sebagai seorang manusia.

Klik untuk gambar besar

"Insya Allah tiada apa yang menganggu kerja harian saya dan apa yang berlaku adalah warna dalam hidup yang perlu dilalui. Jadi kita kena nikmati sahaja warna-warna kehidupan itu walaupun warna itu kadang-kadang tak elok, kita harung sahaja," ujarnya.

Sharnaaz yang dibebaskan dengan ikat jamin sebanyak RM2,000 oleh seorang penjamin sebelum kes tersebut disebut semula pada 6 Mac depan bagi serahan dokumen itu berkata, dia sudah bersedia berdepan dengan perbicaraan kes berkenaan memandangkan ia sudah pun berlaku.

Tambahnya lagi, setiap apa yang berlaku mempunyai sebab tersendiri dan berharap ia akan selesai dengan baik.

"Nak kata bersedia atau tidak, saya kena juga sedia sebab benda pun dah berlaku. Benda yang terjadi ada sebab. Bagi saya ini basic sebab benda ini lelaki sama lelaki, jadi ada perangai kita sendiri. Tetapi lelaki kalau gaduh lain... gaduh hari ini, esok jadi kawan baik," tuturnya.

Sementara itu, peguam pelakon filem 'Jebat' itu, Datuk Abu Bakar Isa Rahmat memaklumkan pihaknya akan mengemukakan satu permohonan representasi kepada pihak pendakwaan untuk menggugurkan kes berkenaan jika dibenarkan mahkamah.

Bagi kes tersebut, Sharnaaz didakwa dibawah Seksyen 323 Kanun Keseksaan yang jika sabit kesalahan boleh dihukum maksimum penjara setahun atau denda RM2,000 atau kedua-duanya sekali.

Terdahulu, bapa kepada seorang cahaya mata itu telah direman selama tiga hari pada Jun 2022 kerana disyaki terlibat dalam kes berkenaan.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH MENYESUAIKAN DIRI..." - SAKINAH AKUI SELEPAS BERCERAI, HIDUPNYA HARU-BIRU

"Hidup saya agak haru-biru kerana perceraian baru berlaku. Saya masih cuba menyesuaikan diri dengan status baharu tanpa seorang suami di sisi. Proses transisi itu tidak mudah, namun saya sedang melakukan yang terbaik," demikian tutur pelakon Sharifah Sakinah.

Selepas hampir empat bulan bergelar ibu tunggal, Sakinah tampil menafikan bahawa dirinya berlagak ego kerana masih belum sedia untuk berbicara soal rujuk semula dengan bekas suami.

Menurutnya, beliau kini dikhabarkan memerlukan ruang untuk bersendiri bagi merawat masalah Gangguan Kurang Daya Tumpuan dan Hiperaktif (ADHD) yang dialaminya sekarang.

Tambah Sakinah, dirinya juga berasa sedikit lega selepas bercerai kerana tiada lagi tuduhan negatif dilemparkan kepada bekas suaminya, Aliff Adha.

Disoal berkenaan kehidupan selepas penceraian, Sakinah dilihat tidak segan memaklumkan kepada umum tentang situasi yang melanda dirinya ketika ini. Klik untuk gambar besar

Berkongsi mengenai punca perpisahan, Sakinah menyatakan dirinya tidak boleh menjadi isteri yang baik, sedangkan Aliff adalah suami yang sangat baik dan tak pernah mempersoalkan kelakuannya. Malah menegaskan masalah ADHD yang saya alami merupakan salah satu sebab mengapa dirinya memutuskan untuk berpisah.

Sementara itu, Sakinah mendedahkan anak tunggalnya, Anais Adha yang kini berusia tiga tahun sangat bersedih apabila sudah tidak duduk serumah dengan bapanya.

"Dia masih kecil, namun saya tahu dia sangat bersedih terutama apabila sudah tidak tinggal serumah dengan bapanya. Setiap kali bekas suami datang melawat, Anais akan mengambil tangan saya untuk diletakkan atas tangan bapanya sambil mengalirkan air mata," katanya.

Sekadar informasi, Sakinah kini difahamkan sedang menjalani sesi kaunseling dan terapi bersama pakar psikiatri selain turut mengambil ubat mengikut preskripsi.

Sakinah sebelum ini telah selamat bergelar isteri kepada juruterbang Aliff Adha dengan seklali lafaz dalam satu majlis pernikahan di Putrajaya pada Mac 2015. Bagaimanapun, segalanya runtuh apabila kedua-dua mereka mengambil keputusan untuk berpisah pada Mei 2020.

www.myartis.com / Sumber & foto: Beautifulnara, Kosmo & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 GAMBAR - RESEPSI 'BEACH WEDDING' JULIANA EVANS TERIMA KECAMAN

Seperti semua sedia maklum, pelakon berdarah kacukan, Juliana Evans sudah selamat menjadi suri hati Y.A.M Tengku Shariffuddin Shah bin Y.A.M Tengku Sulaiman Shah Al-Hajj, 29, pada 30 April lalu.

Majlis akad nikah sama cantik sama padan itu berlangsung secara tertutup di Shah Alam bagi menjaga privasi selain faktor protokol istana.

Kelmarin, Juliana dan suami telah diraikan oleh rakan-rakan dan kaum keluarga dalam satu majlis resepsi yang bertemakan 'Beach Wedding' yang ringkas tapi tetap meriah dan elegan.

Dalam majlis tersebut, Juliana kelihatan anggun dalam persalinan serba putih yang magical manakala Y.A.M Tengku Shariffudin kacak dalam sut serba hitam.

Majlis yang diadakan di The Andaman, Langkawi itu telah mencuri tumpuan netizen yang ratanya memuji kecantikan pasangan ini.

Klik untuk gambar besar

Namun begitu, ada juga sesetengah netizen yang mengkritik majlis mereka yang mendakwa majlis resepsi ini terlalu barat dan tidak sesuai dengan adat melayu kita.

Komen yang ditinggalkan pengguna media sosial rata-rata mempersoal tindakan Juliana dan suami yang mengambil keputusan untuk mengadakan resepsi ala Barat berbanding tema tradisional seperti kebiasaan.

Tetapi tidak semua, ada juga yang menyarankan orang ramai supaya berfikiran terbuka dengan pilihan Juliana Evans ini memandangkan dirinya memang berketurunan Inggeris

Apa-apapun, kami ucapkan tahniah buat kedua pasangan mempelai ini. Iyelah... dah nama pun artis, buat apa pasti menjadi tumpuan netizen.

SEKITAR MAJLIS RESEPSI 'BEACH WEDDING' JULIANA EVANS & SUAMI

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUDAH BEBAS COVID-19 - SWEET QISMINA AKUI MASIH RASAI KESAN SAMPINGANNYA

"Jika diikutkan Oktober ini baru saya bebas sepenuhnya virus itu, tapi ada sesetengah orang sudah negatif awal kerana antibodi atau sistem ketahanannya kuat. Setakat hari ini saya cuma ada masalah kesukaran untuk bernafas, lebih-lebih lagi ketika bersenam.

"Selain itu, saya juga susah nak tidur nyenyak kalau saya tidak minum air atau ambil vitamin. Menurut Sweet, walaupun berdepan kesan sampingan kecil, namun dia bersyukur semuanya berada dalam keadaan baik dan selamat.

"Apa yang perlu dilakukan sekarang ini adalah saya kena lebih berhati-hati apabila mahu keluar. Ini kerana sekiranya saya berjumpa dengan individu yang positif Covid-19 dan saya dijangkiti untuk kali kedua, ia akan jadi lebih teruk dari apa yang saya hadapi sebelum ini.

Klik untuk gambar besar

"Setakat ini saya bersyukur kerana baik-baik saja. Saya tidak berdepan kesan sampingan yang teruk seperti sebelum ini," kata pelakon Sweet Qismina yang mengakui masih merasai kesan sampingan virus Covid-19 seperti sukar untuk tidur nyenyak dan bernafas dengan baik, virus Covid-19, walaupun sudah bebas daripadanya.

Sweet yang disahkan positif virus berkenaan pada 21 April lalu dan menjalani kuarantin selama 10 hari di Pusat Kuarantin Ipoh, Perak berkata, apabila seseorang itu dijangkiti Covid-19, mereka kena tahu yang virus itu masih ada dalam tubuh selama enam bulan, cuma ia tidak aktif.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - MIA AHMAD & SUAMI TIMANG ANAK KEDUA

"Salam... Alhamdulillah, isteri saya selamat melahirkan anak kedua kami pada jam 5.20 petang tadi (semalam). Terima kasih atas doa kalian semua," demikian tulis suami pelakon Mia Ahmad, Mohd Izham Tarmizi yang memberitahu bahawa isterinya itu telah selamat melahirkan anak kedua mereka petang semalam.

Berita gembira itu dikongsikan suami Mia yang juga merupakan pemain bola sepak Johor Darul Takzim (JDT) menerusi satu posting di laman Instagram Story miliknya. Bagaimanapun, Izham tidak mendedahkan status jantina anak keduanya itu.

Semalam, menerusi satu status di Instagram Story, Mia turut berkongsi perkembangan dirinya yang sedang berada di sebuah pusat perubatan bagi menyambut kelahiran cahaya matanya. Terdahulu, Mia mengakui dirinya hamil anak kedua selepas netizen mula membuat spekulasi apabila dia mula menggunakan hashtag #BabyMoonInBaliAgain.

Untuk makluman, Mia mendirikan rumah tangga dengan Izham pada 13 Januari 2017 dan dikurniakan anak sulung, Sayf Issa pada 28 September 2018.

Klik untuk gambar besar

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN SURUH BERTAUBAT BILA NAZIM OTHMAN MIMPI 'MENINGGAL DUNIA'

"Ok, this is random, but I feel like sharing anyway. A few months ago, saya mimpi nyawa dicabut.. dah dicabut nyawa, lepas tu hidup semula selepas beberapa saat, lepas tu dicabut sekali lagi nyawa ini kemudian saya tersedar daripada tidur.

"Of course I was scared... rasa macam real.. and then I couldn’t sleep for a few nights following that particular night. Orang kata mimpi ni mungkin sekadar mainan tidur, but the way I see this one, it serves as a softest reminder from Him for me to reevaluate my choices and the way I’ve been living my life. Wallahualam. Semoga kita semua meninggal dalam husnul khatimah. Amin," tulis Nazim Othman baru-baru ini berkongsikan mimpinya.

Namun apa yang menarik, ada netizen yang memberi komen menasihatkannya agar bertaubat kerana telah diberikan peluang kedua.

"Allah suruh bertaubat la tu," komen mereka.

"mimpi itu. seperti memberi gambaran bagai diberi 'peluang kedua'," tambah yang lain.

"Tu makna nya ALLAH minta Nazim jangan lupa solat 5 waktu... walau sibuk berkerja, solat jangan ditinggal...perbanyakkan buat amalan yang lain.... Innsyaallah hanya inilah yang kita bawa bekal akhirat kelak," tulis mereka lagi.

Kesimpulannya, jangan lupa nasihat dan komen tu semua ya Nazim. Terimalah sebagai sesuatu yang positif demi masa depan yang lebih baik!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK JADIKAN AYU DAMIT LEBIH POSITIF

Anak telah menjadikan penyanyi Ayu Damit, 23, lebih matang dan dapat berfikir dengan rasional berbanding sebelumnya. Malah kehadiran Syed Nashrul Haikal, 2, dan Syarifah Alya Adrianna yang berusia 7 bulan, juga mampu mengubah Ayu menjadi lebih positif.

"Benar, dua anak saya itu menjadikan saya lebih matang dan saya tidak lagi berperangai kebudak-budakan seperti sebelum ini.

"Alhamdulillah kerana mereka juga hidup saya bahagia dan lebih bermakna. Malah saya tidak dapat berenggang dengan mereka kerana hati saya sentiasa tak senang apabila berjauhan," katanya kepada media.

Ayu yang juga juara program realiti One In a Million musim kedua (OIAM2) menambah, dia kini sudah tidak kekok dan sudah mampu berkomunikasi dengan lebih baik dengan sesiapa sahaja.

Untuk makluman, kontrak Ayu dengan Monkey Bone sudah pun tamat sejak enam bulan lalu. Aktiviti seninya kini ialah membuat persembahan nyanyian di Glass Lounge, Hotel Crowne Plaza Mutiara, Jalan Sultan Ismail, Kuala Lumpur, dua hari seminggu.

"Sementara ingin menaikkan semula nama dalam industri muzik tempatan, saya membuat keputusan untuk menyanyi di hotel berkenaan demi mencari rezeki buat anak-anak. Bagi saya, lebih senang bergerak sendiri kerana saya boleh mengatur jadual saya sendiri di samping berpeluang menjaga dan membesarkan anak-anak saya.

"Memandangkan tidak lama lagi saya bakal muncul dengan sebuah album berkonsepkan lagu saduran, menyanyi di Crowne Plaza juga adalah satu platform yang bagus untuk menarik perhatian umum agar saya dikenali," ujar Ayu.


MAHKAMAH TOLAK SAMAN FITNAH TERHADAP RAYSHA & NELYDIA

"Pada 14 Februari tahun lalu, saya dan kakak disaman fitnah bagi kandungan Twitter dan Instagram yang dikeluarkan oleh kami pada 11 Januari tahun lalu yang menyatakan bahawa plaintif melakukan kecurian terhadap barang-barang berharga milik keluarga kami.

"Dengan bantuan dan nasihat peguam, kami mempertikaikan saman plaintif itu dan melalui satu perbicaraan penuh untuk membela diri kami dengan menegaskan bahawa kandungan Twitter dan Instagram itu adalah berdasarkan pengakuan plaintif sendiri.

"Selepas mendengar keterangan keseluruhan tujuh saksi daripada kedua-dua pihak, Mahkamah Sesyen Kuala Lumpur hari ini menolak saman plaintif terhadap saya dan Nelydia dengan kos dan memutuskan bahawa kami berjaya membuktikan pembelaan-pembelaan justifikasi dan komen yang berpatutan," kata pelakon Raysha Rizrose apabila dia dan kakaknya, pelakon Nelydia Senrose menang kes saman fitnah yang difailkan seorang individu lelaki (plantif) pada Februari tahun lalu di Mahkamah Sesyen, di sini, hari ini.

Raysha atau nama sebenarnya Farza Naquraisha Mohd Fariz, 25, ketika dihubungi berkata, kandungan hantaran dimuat naik oleh dirinya di Instagram dan ciapan Twitter oleh Nelydia dibuktikan bukan berunsur fitnah.

Raysha berkata, dia mengucapkan terima kasih kepada pasukan peguam yang sudah mewakili mereka: "Mahkamah juga turut memutuskan bahawa pihak plaintif gagal untuk membuktikan terdapatnya unsur paksaan dalam pengakuan dan makluman yang dibuat oleh plaintif terdahulu kepada saya dan keluarga.

"Terima kasih kepada peguam kerana berjuang habis-habisan untuk saya dan keluarga," tutur Raysha dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA KINI SUDAH MULA BERHIJAB?

Kemunculan Erra Fazira mengenakan tudung dan turban sejak kebelakangan ini telah menimbulkan tanda tanya di kalangan para peminatnya.

Melalui laman IG jurusolek Erra yang dikenali sebagai Deq Sha itu telah memuat naik gambarnya yang lengkap bertudung.

Kapsyen pada gambar tersebut yang berbunyi "N this one makeup for recording #primadona..." itu menguatkan lagi desas-desus mengatakan pengacara program Primadona itu kini sudah mula berhijab.

Klik gambar untuk size besar

Ketika menghadiri beberapa buah majlis sejak awal minggu ini, Erra dilihat mengenakan tudung dan menutup kepalanya dengan turban.

Bukan itu sahaja, Erra juga dilihat mengenakan tudung sebagai model hadapan kulit majalah Wanita terbitan Utusan Karya Sdn Bhd (UKSB).

Malah tindakan Erra memuat naik gambar-gambar terkininya dengan 'imej terbarunya' itu turut disedari para pengikut di Instagram dan mereka memberikan maklumbalas positif serta gembira.

Jika benar Erra sudah berhijab, tahniah kami ucapkan!

Foto Kredit: IG Erra Fazira & IG Deq Sha

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"ABANG MASIH BELUM SEDAR... SAYA REDA DENGAN ATURAN-NYA" - ISTERI DAHLAN ZAINUDDIN

Selepas tidak sedarkan diri kerana serangan angin ahmar, Sabtu lalu, penyanyi popular era 1970-an, Datuk Dahlan Zainuddin, 78, masih belum menunjukkan perubahan. Isterinya, Datin Effa Rizan ketika dihubungi pagi tadi memaklumkan, penyanyi lagu 'Kisah Seorang Biduan' itu masih belum memberikan sebarang reaksi sejak dimasukkan ke hospital.

"Abang masih belum sedar dan dalam pemantauan doktor. Saya dan anak bergilir-gilir menjaga suami kerana dia masih ditempatkan di wad kecemasan. Apa yang terjadi, saya reda dengan aturan-Nya. Saya tidak akan jemu menjaganya. Saya dan anak iaitu Natasha Idha, Mohd Danial serta Athinia Ines tidak akan berputus asa berdoa supaya dia akan segera pulih," katanya.

Effa berkata, sebelum ini, keadaan kesihatan suaminya agak stabil, malah masih mampu memenuhi undangan majlis berbuka puasa bersama anak yatim. Mengimbas detik cemas, kelmarin, Effa berkata, dia dan suaminya sedang asyik berbual sebelum Dahlan tiba-tiba senyap dan tidak memberikan sebarang reaksi.

Klik untuk gambar besar

"Saya berusaha mengejutkannya kerana menyangka dia mungkin tertidur. Tidak sedap hati melihat keadaannya, saya terus menghubungi ambulans untuk membawanya ke Hospital Selayang," jelasnya mengenai keadaan suaminya yang diserang buat kali kedua di bahagian kanan ketika menanti waktu berbuka puasa.

Empat tahun lalu, Dahlan pernah diserang strok yang mengakibatkan lumpuh sebelah kiri. Biarpun ujian itu agak berat, Effa reda dan memohon agar Allah memudahkan segala-galanya: "Sebagai isteri, dalam bulan yang mulia ini saya mendoakan agar kesihatan abang bertambah baik. Selain itu, saya juga minta rakan-rakan artis serta semua pihak untuk turut mendoakan kesihatan abang".

www.myartis.com / Sumber & foto: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::